Mat Sabu Bawa Gelaran ‘Datuk Seri’, Terima Darjah Kebesaran Seri Mahkota Wilayah

Presiden AMANAH yang juga Menteri Pertanian dan Keterjaminan Makanan, Mohamad Sabu, mengetuai senarai penerima gelaran sempena Hari Wilayah Persekutuan hari ini.

Beliau menerima darjah kebesaran Seri Mahkota Wilayah yang membawa gelaran Datuk Seri daripada Yang Dipertuan Agong. Mohamad Sabu mengetuai senarai penerima gelaran sempena Hari Wilayah Persekutuan hari ini bersama enam lagi penerima darjah kebesaran itu.

Kesemua penerima darjah kebesaran menerima darjah kebesaran Seri Mahkota Wilayah yang membawa gelaran Datuk Seri dari Yang Dipertuan Agong, Al-Sultan Abdullah Ri’ayatuddin Al-Mustafa Billah Shah.

Sementara itu, Al-Sultan Abdullah dalam titah baginda, menitahkan kerajaan agar melipatgandakan usaha dalam memelihara kesejahteraan rakyat dan membangunkan Wilayah Persekutuan sebagai sebuah bandar raya unggul dan mampan.

Seri Paduka berharap bantuan kepada golongan miskin dan berpendapatan rendah di Wilayah Persekutuan dapat diberikan tumpuan khusus oleh kerajaan, termasuk meningkatkan peluang pekerjaan serta membantu mengurangkan kos sara hidup yang membelenggu golongan miskin bandar serta yang kurang berkemampuan.


Mat Saleh Ini Mahu Orang Makan Nasi Guna Pisau Dan Garfu, Larang Guna Tangan

Nasi adalah makanan ruji rakyat Malaysia, setiap hari, setiap masa, tidak kira di mana jua. Nasi adalah makanan utama yang ada disetiap gerai-gerai atau barisan hotel mewah.

Hidangan ini mempunyai kepelbagain budaya, dari kaum Melayu, Cina atau India semuanya menikmati nasi sebagai sebuah hidangan yang wajib ada di atas meja makan.

Kebanyakan rakyat Malaysia sebenarnya tidak mempunyai masalah jika anda mahu makan nasi menggunakan tangan atau sudu dan garfu, tetapi ia akan menjadi sedikit masalah apabila nasi dimakan menggunakan pisau dan garfu. Pelikkan?

Itulah yang dilakukan oleh pemilik akaun Twitter The Royal Butler yang mengaku menjadi ahli kelab etika Britain namun dianggap sebagai tidak sensitif dengan budaya orang Asia.

Ladies and gentlemen, remember we always use a knife and fork or chopsticks to eat rice! We do not use our hands or fingers !!! 😨 pic.twitter.com/xCJEKXg26K

— The Royal Butler (@TheRoyalButler) March 6, 2021

Dia yang pernah bekerja sebagai pelayan untuk Putera Charles, William dan Harry menulis di laman Twitter miliknya dengan mengingatkan orang ramai agar menggunakan pisau dan garfu atau sumpit untuk makan nasi, “kami tidak menggunakan tangan atau jari kami.”

Tidak pasti adakah ciapan ini hadir dengan nada gurau atau memang dia berniat untuk mempersendakan budaya orang Asia yang menggunakan tangan untuk makan nasi.

Ciapan beliau kini menjadi medan kemarahan orang Asia yang memandang kelakukan The Royal Butler sebagai tidak beretika apabila mempersoalkan budaya orang Asia.

Ladies and gentlemen, also remember that the colonialist prick @TheRoyalButler still doesn’t wash his ass, whereas the ones eating rice with hands and fingers do and have — for a millennium-and-a-half https://t.co/zWnuHnDWKN

— Mohammad Taqi (@mazdaki) March 7, 2021

We don't need a British man to tell us how to eat rice. They didn't even know how to cooked rice properly. https://t.co/QRx3Ew1yXn

— Bang Din Jual Kereta (@IzzuddinSafuan) March 7, 2021

At least use a spoon like us Thais! Do you try to balance peas on the backside of the fork too? 🙄 https://t.co/0NIMvPPOGj

— Saksith Saiyasombut (@SaksithCNA) March 7, 2021

This is total bull. Why u eat rice with fork? Spoon is much easier and logical. Using fingers is more common. https://t.co/X8GjizqMGQ

Malaysians n indonesians uniting yet again since the bali issue n we love to see it 😍 https://t.co/Y3BdEPBtWe

— AyamAcc Stan Acc (@arxxxxmand) March 7, 2021

Ciapan ini telah mendapat 6,000 lebih ciapan balas dan lebih 1,000 tanda suka. Sejak dibahaskan semalam, rata-rata pengguna sosial media tidak terima apabila orang asing cuba mengajar tradisi yang sudah mereka lakukan sejak dahulu lagi.

Mat saleh tular jual nasi lemak RM3, habis dalam masa 2 jam. Klik pautan di bawah untuk membaca.

Mat Saleh Tular Jual Nasi Lemak RM3, Habis Dalam Masa 2 Jam

Mat Saleh ‘Lenjan’ Saga Lama Dalam Hutan, Dan Ini Yang Terjadi

‘Online Dating’ Temukan Jodoh Saya Dengan ‘Mat Saleh’ Suka Belacan


Mat Saleh Ini Terkejut, Baru Tahu Beras Perlu Dibasuh Sebelum Dimasak

Perbezaan budaya dan cara hidup mencerminkan bahawa dunia mempunyai pelbagai warna. Latar belakang mereka yang berbeza telah membuka jalan kepada sesetengah orang untuk mempelajari sesuatu yang baharu.

Seperti wanita yang bernama Kayla Harrison, yang dipercayai berasal dari Amerika Syarikat. Di dalam satu video yang tular, beliau terkejut kerana baru tahu bahawa beras perlu dibasuh sebelum dimasak.

Video yang berdurasi selama 2 minit tersebut bermula apabila Kayla Harrison dengan reaksi yang terkejut bertanya kepada penonton adakah beras sepatutnya di basuh.

Dia kemudiannya melakukan ujian bagi membuktikan apakah perbezaan di antara nasi yang berasnya telah dibasuh sebanyak empat kali dengan nasi yang berasnya yang tidak dibasuh.

Mat saleh baru tau kena basuh beras 🥴 pic.twitter.com/c6tOUlWxrv

— Eli Ben Rahman 🇲🇾🏴 | #Lawan 🏴 (@redrun_) July 28, 2021

Di akhir video tersebut, dia telah meminta seorang lelaki untuk mencuba kedua-dua nasi tersebut.

Hasil ujiannya mendapati bahawa lelaki terbabit memberi komen bahawa beras yang tidak dibasuh itu telah menghasilkan warna yang berbeza. Manakala beras yang dibasuh telah menghasilkan nasi dengan warna yang cantik dan mempunyai rasa yang lebih sedap.

Video yang dimuat naik oleh Kayla itu mendapat lebih 1 juta tontonan dengan kebanyakan daripada mereka terkejut bahawa dia baru tahu bahawa nasi sebenarnya perlu dibasuh.

Sebahagian netizen yang lain pula mempersoalkan tahap kebersihan Kayla kerana bagi mereka membasuh beras adalah perkara paling asas sekali sebelum memasak.

Mat saleh ini mahu orang makan nasi guna pisau dan garfu, larang guna tangan. Klik pautan di bawah untuk membaca.

Mat Saleh Ini Mahu Orang Makan Nasi Guna Pisau Dan Garfu, Larang Guna Tangan


Mat Saleh Ini Terpaksa Dapatkan Rawatan Selepas Kupas Buah Kelapa Dengan Gigi

Ketika cuaca panas, minum air kelapa pastinya menyegarkan badan. Selalunya kelapa dikupas menggunakan parang.

Akan tetapi, seorang pengguna TikTok dikenali sebagai Alexey Brock berkongsi videonya terpaksa berjumpa doktor gigi selepas cuba mengupas buah kelapa menggunakan giginya.

⛔⚠Stay safe and be careful with your gigi. #kelapa #problem #gigi #doctor #Malaysia

Gara-gara tindakannya dia mengupas buah kelapa menggunakan giginya, sebahagian kecil daripada sebatang gigi hadapannya patah.

Alexey kemudian berkunjung ke sebuah klinik gigi untuk melakukan rawatan sambil membawa buah kelapa yang digigitnya.

Bukan itu sahaja, dalam video yang dikongsikannya memaparkan aksi seorang penjual air minuman kelapa melakukan demonstrasi mengupas buah berkenaan.

“Buka kelapa macam ni, bukan dengan gigi,” kata pemuda warga tempatan itu secara berseloroh sambil membelah kelapa menggunakan parang di hadapan Alexey.

Video tersebut telah meraih perhatian orang ramai dan rata-rata netizen terkejut dengan tindakan lelaki terbabit.

Malah, para netizen turut berasa terhibur melihat tindakan lelaki terbabit dan mengatakan buah kelapa harus dikupas menggunakan parang.


Mat Saleh Kongsi Nasi Lemak ‘Sedap Gila’ Di Kampung Baru, Netizen Bantah Kata Tempat Lain Lebih Sedap

Kalau soal makan, kita semua ada pilihan kita. Kalau burger depan rumah kita sedap, bagi orang lain, mungkin burger depan rumah mereka yang paling sedap. Begitulah kitaran dunia, apa yang kita suka, mungkin tidak kena pula di mata orang lain.

Kisah yang sama turut menimpa seorang pengguna media sosial atau namanya di Twitter, Oliver, yang berkongsi pengalaman beliau menikmati Nasi Lemak Wanjo Kampung Baru.

Dalam ciapan yang dimuat naik pada Februari 27 tersebut, Oliver memuat naik dua keping gambar di mana beliau berswafoto di hadapan kedai Nasi Lemak Wanjo dan sekeping gambar nasi lemak dengan lauk ayam.

Nasi Lemak Wanjo Kg Baru for the first time in years. Sedap gila! pic.twitter.com/X642q9z2vr

Di bahagian kapsyen, beliau menulis, “Nasi Lemak Wanjo Kg Baru buat pertama kali dalam beberapa tahun. Sedap Gila!” Katanya dalam ciapan yang mendapat perhatian netizen Malaysia.

Bagaimanapun, ciapan yang dimuat naik oleh Oliver ini mendatangkan perasaan kurang senang di mata netizen Malaysia. Ini selepas beberapa komen yang mengecam beliau bahawa nasi lemak yang sedap bukanlah di kedai tersebut.

Siapa la kata tak sedap tu…. Tulah orang kata lidah merasa lain2. https://t.co/5w1mAybE4s

— Ezzanee Yazid (@JohnnyEzz) March 1, 2023

Tbh for me tk sedap https://t.co/SCvujWsvvL

— itachi's wife (@mochi3ky) March 1, 2023

Jgn percaya tekak omputih. Negara dia makanan bukan sedap pun dia ckp sedap https://t.co/9TWU5bHzeK

— kacang masin (@starchaserAzz) February 28, 2023

Sorry i feel bad for you… hope one day you will find better place to enjoy better nasi lemak…hehehehe https://t.co/uObbxPIQNK

— Fateh Sultan Ahmet (@Notorious_Fakry) February 28, 2023

Ini hanya sebahagian komen netizen yang mengherdik pilihan nasi lemak beliau. Membaca komen-komen tersebut, membuatkan kita tertanya-tanya, sejak bila pandangan mereka penting? Kenapa Oliver kena ikut tekak mereka? Dan soalan paling penting sekali, siapa tanya?

Masalah dengan rakyat Malaysia yang ‘terpaling nasi lemak’ ini adalah mereka seolah-olah mahu orang mengikut pandangan mereka. Seolah-olah pandangan mereka dan cadangan mereka paling betul.

Mujur Oliver bersikap profesional apabila bertindak melayan perbezaan pandangan dengan baik. Di bahagian komen, anda boleh lihat bagaimana beliau membalas beberapa komen yang mencadangkan beliau untuk merasa kelazatan nasi lemak di kedai lain.


7 Tip Elak Tayar Kenderaan Meletup

Dulu pernah melihat sebuah kereta bergolek dan berpusing sebelum tersadai di tepi jalan raya. Semuanya gara-gara tayar depan kereta itu telah meletup. Penumpang di belakang cedera parah hingga bernafas pun keluar darah melalui hidungnya. Begitulah kesan tayar meletup. Ia boleh mengubah suasana dan destinasi perjalanan sekiranya tidak mengambil berat tentang ‘kesihatan’ tayar.

1. Pilih tayar berkualiti. Ada logo MS, DOT atau E.

2. Beli saiz tayar yang tepat atau sesuai dengan kenderaan.

3. Pastikan bunga tayar tidak botak atau haus kurang 1.6mm.

4. Seboleh-bolehnya elak guna tayar korek atau toreh bunga tayar baru.

5. Tekanan angin mesti stabil mengikut saiz tayar dan bilangan penumpang.

6. Periksa penjajaran (alignment) kereta sekiranya didapati tayar haus tidak sekata di sebelah tepi atau tengah.

7. Tambah baik kemahiran memandu boleh membantu jangka hayat tayar.

LIKE dan FOLLOW Vocket di Facebook serta Instagram


Mat Saleh Mampu Bertutur Pelbagai Bahasa Mengalah Bila Wanita Ini ‘Kecek Kelate’

Untuk menguasai satu bahasa asing memerlukan satu jangka masa lama, inikan pula mahu menguasai hampir 30 jenis bahasa asing dari seluruh dunia. Namun, ada seorang lelaki dari Belanda, Wouter Corduwener, boleh berbuat sedemikian.

Wouter gemar membuat video bersiri di mana beliau akan berjumpa mana-mana orang awam dan akan bersembang orang tersebut mengikut bahasa ibunda yang mereka gunakan.

Dalam satu siri video yang dikongsikan, Wouter ada membuat satu ‘cabaran’ di mana beliau akan memberikan €20 (RM92.50) kepada mana-mana orang awam yang boleh berbicara dengannya dalam bahasa yang beliau tidak tahu.

Lelaki ini menguasai banyak bahasa dunia dan akan memberikan £20 kepada mana-mana individu di jalanan yang bercakap bahasa yang dia tidak ketahui, sampailah dia jumpa wanita ini…😅#bahasamelayu kelate🎥 FB Wouter Corduwener Languages

Semasa beliau bertemu dengan sekumpulan pelancong, Wouter telah bertemu dengan seorang wanita Malaysia yang bercakap dalam dialek Kelantan. Jelas kelihatan Wouter sukar menjawab semula apa yang dituturkan oleh wanita itu mengikut dialek yang digunakan.

“So, demo kecek kelate ke? Bahasa apa demo kecek?” kata wanita Malaysia itu.

Setelah mendengar penerangan wanita Malaysia itu, Wouter segera memberikan €20 (RM92.50) kepadanya sebagai hadiah berjaya ‘menewaskan’ beliau. Seorang lagi wanita yang ada di situ terpinga-pinga apabila melihat kedua-duanya bersembang.

Wouter menerangkan bahawa mereka sedang berbicara dua bahasa berbeza, beliau menggunakan Bahasa Indonesia, manakala wanita itu pula menggunakan Bahasa Malaysia (Bahasa Melayu).

Perkongsian semula video itu telah menarik perhatian warganet. Rata-rata ramai mengagumi dengan Wouter kerana beliau sangat arif membezakan antara Bahasa Melayu dengan Bahasa Indonesia, walaupun kedua-duanya mempunyai sebahagian bunyi dan perkataan yang agak sama.

Menurut akaun TikTok yang memuat naik semula video itu, ada beberapa siri video lain menunjukkan Wouter telah bertemu dengan pelancong-pelancong Malaysia dan beliau tewas dengan Bahasa Ibunda Malaysia.

Jika anda berminat untuk menonton lebih banyak lagi video menarik daripada Wouter Corduwener, anda boleh lihat di saluran YouTube rasminya di sini.

Sementara itu ada seorang mat salleh dapat menyanyikan lagu ‘Negaraku’ dengan baik telah meraih perhatian ramai. Tonton video penuh melalui pautan di bawah.

Fasih Berbahasa Melayu Dan Nyanyi Negaraku, Cikgu ‘Mat Salleh’ Ini Rupanya Pernah Mengajar Di Kedah

Petah Berbahasa Melayu, Duta Besar Amerika Syarikat Ke Malaysia Ini Curi Tumpuan Netizen

Klip ‘Jatuh Bot’ Jadi Parodi Mat Salleh, Wartawan TV3 Kongsi Kisah Abang Aziz Kepada Netizen


Mat Saleh Tergamam Dapat Motosikal Sewa ‘Uzur’ Ketika Bercuti Di Langkawi

Apabila melancong ke Pulau Langkawi, rata-rata pengunjung akan menyewa kenderaan apabila sampai di dalam pulau itu kerana ia lebih mudah jika dibanding membawa sendiri kenderaan menaiki Kapal Ro-Ro untuk ke sana.

Baru-baru ini Facebook Langkawi kini berkongsi satu hantaran mendakwa sepasang mat saleh dianayai kerana mereka dapat motosikal sewa dalam keadaan teruk di mana nombor plat tidak lengkap, tayar ‘botak’, tempat duduk terkoyak dan tiada pemijak kaki untuk pembonceng belakang.

Hantaran itu telah mendapat pelbagai reaksi netizen setelah melihat keadaan motosikal sewa yang pasangan mat saleh itu dapat.

Ramai berpendapat sekiranya keadaan motosikal sudah dalam keadaan ‘uzur’, amat tidak patut penyewa menyewakan motosikalnya itu kepada pelanggannya.

Bagaimanapun ada warganet berpendapat bahawa mungkin kedua-dua mencari motosikal sewa dengan kadar yang sangat murah, oleh sebab itulah mereka mendapat motosikal dalam keadaan yang teruk seperti itu — lebih-lebih lagi mat saleh yang melancong secara backpacking.

Tambah netizen lagi, ini kali pertama mereka nampak pelancong mat saleh naik motosikal seperti itu, kerana selalunya pelancong dari negara barat selalunya akan menyewa skuter.

Diharap mana-mana pelancong usahlah ‘terlalu bajet’ sehingga menyebabkan diri sendiri kesusahan, manakala penyewa pula usahlah sewakan motosikal yang sudah uzur untuk dinaiki sehingga menganiaya pelanggan.


Mat Saleh Tular Jual Nasi Lemak RM3, Habis Dalam Masa 2 Jam

Kelazatan dan keunikan rasa nasi lemak di Malaysia tidak dapat disangkal. Malah, hidangan istimewa Nasi Lemak Bunga Telang dihasilkan anak Malaysia telah mencipta nama di Ireland.

Bukan itu sahaja, YouTuber dari Greece juga sanggup terbang ke Malaysia semata-mata nasi lemak. Apa yang menjadi buah mulut netizen saat ini adalah mat saleh menjual nasi lemak RM3 habis dalam masa 2 jam sahaja di Taman Tun Dr Ismail Park (TTDI).

Dengar sahaja sudah tertanya-tanya rasa nasi lemak yang dijual oleh mat saleh tersebut, bukan? Untuk pengetahuan anda, mat saleh itu bernama Michael White dan beliau menjual nasi lemak tersebut untuk mengisi masa lapang sementara menunggu restorannya siap diubah suai.

In one of the rare occurences that happen during the early morning school rush near TTDI park, one man from Washington DC sits by quietly, taking his ingredients out for the day to sell his home made Nasi Lemak for only RM 3 per packet. Michael White has been a resident here for a long time, and to combat his boredom as he waits for his restaurant to be renovated, has decided to give our national dish a go, with pleasant results. Everything, including the sambal is home made, and stems from a deep appreciation and respect for the Malaysian culture. Watch the video to find out where he is located! #nasilemakmatsaleh

A post shared by  MASSES (@massesmy) on Feb 2, 2020 at 8:57pm PST

Menerusi video temubual yang dikongsikan Masses My, beliau turut berkongsi bahan rahsia menjadikan sambal nasi lemaknya pedas dan enak. Menurutnya, jika di Amerika Syarikat pastinya beliau akan buat burger tetapi disebabkan beliau di Malaysia maka beliau membuat nasi lemak.

Difahamkan beliau mula menjual nasi lemak ini bermula jam 7 pagi dan kebiasaannya kesemua nasi lemak akan habis terjual pada jam 9 pagi. Jika anda ingin cuba nasi lemak ini, anda kena datang awal agar dapat mencubanya.

Apa kata anda baca artikel berkaitan nasi lemak yang pernah tular di The Vocket pada pautan di bawah ini.

Kerana ‘Diserang’ Netizen Dari Malaysia, Wartawan Ini Cuba Nasi Lemak Sebenar Dan Akui Keenakannya

Netizen Mahu Nasi Lemak Jati Yang Terkenal Di Shah Alam Buat ‘Comeback’

Lihat Mat Saleh Ini Makan Nasi Lemak Paling Sedap Di Kuala Lumpur


Mat Salleh Dikritik Melancong Ke Negara Miskin Tapi Semua Benda Nak Murah

Melancong adalah hobi yang mahal dengan belanja tiket kapal terbang, hotel dan makanan. Namun sebahagian pelancong masa kini, mereka telah menjadikan kandungan (content) pelancongan sebagai pekerjaan tetap mereka.

Apa yang menjadi masalah adalah bilamana sebahagian pelancong ini bertandang ke negara miskin dengan jangkaan bahawa mereka mampu untuk mendapatkan pelbagai barangan dengan harga murah dan menuduh para penjual cuba untuk menipu mereka.

Melalui video yang dimuat oleh Eastern Standard Times, isu yang dikupas adalah perangai sebahagian pelancong yang melancong ke negara miskin dan merosakkan industri pelancongan di sana dengan kandungan-kandungan yang menuduh bahawa orang di negara terbabit cuba untuk menipu pelancong.

Padahal para vlogger ini sudah menghasilkan wang yang banyak di negara yang menghadapi jurang pendapatan yang melampau dan pergolakan ekonomi yang tidak menentu.

A post shared by Eastern Standard Times (@estmedia)

Situasi ini telah meninggalkan kesan buruk kepada penduduk tetap negara terbabit dengan sebahagian mereka pula ditangkap kerana didakwa cuba menipu para pelancong ini.

Apa yang sepatutnya dilakukan oleh pencipta kandungan sebelum melemparkan tuduhan melulu adalah dengan memahami kehidupan di negara yang bakal mereka jejak. Tanpa kefahaman asas, apa yang dilihat oleh mereka seolah-olah adalah untuk memerangkap pelancong.

Pelancong yang bijak adalah pelancong yang memahami konteks sejarah, politik dan persekitaran destinasi. Pelancong ini juga akan menyokong perniagaan tempatan dan memahami tahap ekonomi di negara terbabit.

Tidak dinafikan bahawa wujud penipuan di beberapa negara miskin, namun tidak dinafikan juga bahawa wujud pencipta kandungan atau pelancongan yang menipu untuk kepentingan peribadi.


Huawei Mate 9 Porsche Design Berharga RM6,999 Habis Dijual Buat Pasaran Malaysia

Perjalanan Huawei di dalam industri smartphone nampaknya semakin cerah. Bermula dengan sekadar telefon altenatif orang ramai dengan harga yang rendah, kini jenama ini berjaya menjalinkan hubungan dengan jenama mewah buatan Jerman. Model pertama hasil kerjasama kedua-dua jenama ini adalah Huawei Mate 9 Porsche Design.

Memandangkan ianya ‘Porsche Design’, harga yang ‘premium’ antara yang tidak mengejutkan kami dengan harga penjualan RM6,999. Sejujurnya, kami tidak terkejut dengan harga yang ditawarkan namun semuanya berubah apabila mengetahui smartphone yang dikeluarkan 1,000 unit untuk pasaran Malaysia ini kini sudah habis dijual.

Pada kami ianya permulaan sebuah budaya baru di Malaysia dimana orang ramai tidak lagi skeptikal dengan smartphone keluaran China. Jika dulu smartphone keluaran China terpaksa dijual dengan harga yang lebih rendah untuk meyakinkan pembeli serta mendapatkan penjualan yang tinggi kita tidak lagi.

Tidak terhad dengan sistem operasi iOS atau Apple iPhone sahaja, berjayanya kempen ini bermakna terdapat segelintir pengguna di Malaysia yang tidak lagi kisah untuk berbelanja sehingga RM6,999 untuk mendapatkan smartphone dengan sistem operasi Android asalkan ianya premium.

Tahniah buat Huawei kerana berjaya meyakinkan pembeli dengan pengeluaran smartphone ini. Boleh dikatakan penjualan yang agak cepat berdasarkan harga penjualan yang ditawarkan. Mengikut pengiraan kasar, Huawei Malaysia bakal menerima sekitar RM7 juta selepas berjaya menjual 1,000 unit smartphone ini untuk pasaran Malaysia sahaja.


Ini Soalan Matematik Paling Dibenci Dan Diberi Kepada Pelajar Berusia 14 Tahun Di Singapura

Dunia internet dikejutkan dengan soalan matematik yang diberikan kepada pelajar-pelajar berumur 14 tahun di Singapura. Mungkin sebelum ini anda sudah sedia benci kepada subjek matematik, tetapi selepas melihat ini kami dapat rasakan anda mungkin akan menjadi lebih benci terhadap matematik.

Dapatkah anda menyelesaikan permasalahan matematik ini? Jika ya, tahniah diucapkan dan jika tidak anda tidak perlu risau kerana kami sudah bersedia dengan jawapannya.

Oh ya, sebelum kita melihat jawapan bagi persoalan matematik ini kami mahu anda tonton dahulu video bagaimana kanak-kanak di India menyelesaikan soalan matematik dengan cara yang sangat unik:

Teknik Apa Ni?Pergi exam tak bawak calculator pun takpe kalau macam ni gaya cerdiknyaMore: Vocket Man

Posted by Vocket Man on Thursday, April 9, 2015

Jadi berbalik kepada soalan matematik buat pelajar 14 tahun di Singapura tadi, ini adalah jawapannya.

LIKE dan FOLLOW Vocket di Facebook serta Instagram


Mati Dalam Pelukan, Ahli Arkeologi Jumpa Rangka ‘Romeo Dan Juliet’ Berusia 3,000 Tahun Lalu

Ahli arkeologi berjaya menemui sebuah rangka manusia secara berpasangan di laman suci yang terletak di Bethsaida, Israel. Rangka manusia yang berpasangan itu kelihatan saling berpeluk dan dianggarkan berusia lebih dari 3,000 tahun lalu.

Live Science melaporkan pada Jumaat lalu kedua rangka ini ditemui oleh ahli arkelogi dengan cara berpelukan dengan lengan lelaki terletak baik di atas badan wanita. Disebabkan itu, penyelidik telah menamakan pasangan rangka ini sebagai Romeo dan Juliet.

Rami Arav, pengarah projek dan profesor pengajian agama di University of Nebraska Omaha, menyebut kemungkinan pasangan ini meninggal dunia di waktu yang sama. Tetapi pasukannya masih memerlukan masa untuk mencari punca kematian pasangan ini.

“Sangat jarang untuk menemukan sepasang rangka seperti ini,” kata Arav dalam persidangan arkeologi maya yang diadakan oleh New York University dan Israel Antiquities Authority, Oktober lalu.

Setelah mengkaji rangka pasangan terbabit, Arav mengatakan bahawa lelaki itu mati pada usia belasan tahun. Sementara itu, wanita itu pula meninggal dunia pada usia remaja atau awal remaja.

“Kemungkinan mereka mati pada masa yang sama atau sekurang-kurangnya dikebumikan pada masa yang sama sebelum mayat mereka terurai,” kata Arav sebelum menyambung bahawa punca kematian masih lagi dalam siasatan.

Arav turut memberi kenyataan mengenai cara rangka ini diletakkan. Dia berkata bahawa dia tidak dapat memastikan sama ada mereka benar-benar pasangan yang bercinta.

Tetapi apa yang jelas, orang yang bertanggungjawab menanam kedua pasangan ini telah meletakkan kedua-dua mereka dalam posisi berpeluk.

Selain daripada itu, para penyelidik juga tidak dapat mengetahui lebih lanjut tentang asal usul mereka – sama ada dari latar belakang elit atau sederhana – kerana tiada apa-apa barang atau persembahan yang diletakkan bersama-sama dengan mereka di dalam kubur.

Tetapi dari sisa-sisa arkeologi dan maklumat sejarah yang masih ada, ahli arkeologi dapat mengatakan bahawa pada masa pasangan itu masih hidup, kawasan itu dihuni oleh orang-orang Syria.

Untuk rekod, kajian di Bethsaida sebenarnya sudah berlangsung sejak tahun 1987 dan berterusan hingga kini. Sementara rangka kedua pasangan ini adalah rangka tertua yang pernah ditemukan oleh pasukan penyelidik.

Terdahulu, saintis mendakwa telah menemui ‘jasad’ Hercules di galaksi Bima Sakti. Klik pautan di bawah untuk membaca.

Saintis Dakwa Temui ‘Jasad’ Hercules Di Galaksi Bima Sakti


Matlamat Hidup Saya Berubah 360 Darjah Selepas Sertai Sukarelawan Di Kem Pelarian Di Greece

Sepanjang rencana hidup, saya tidak pernah menyangka untuk sampai ke Pulau Lesvos ini, malah mendegarnya pun tidak pernah apatah lagi menyangka bahawa pulau ini benar-bena berada dalam peta dunia.

Namun, Adik Aylan Kurdir telah membawa saya ke pulau ini untuk jauh memahami dan menyelami kisah kemanusiaan yang penuh tragis dan begitu buruk dalam era kemodenan dunia, saya tidak pernah menyangka ia sekejam dan seburuk itu!

Saya hanya mahu bercerita, bahawa dunia kemanusiaan sedang parah dan saya hanya mahu menjadi setitis ubat untuk mengurangkan duka mereka.

Pada malam ini, saya ditugaskan untuk berjaga di khemah medikal Moria. Hanya pasukan medikal NGO kami sahaja yang berjalan 24 jam. Setiap kali bertugas untuk ‘night shift‘, memang sangat mendebarkan. Yang pastinya tiada malam yang tenang di Kem Moria.

Kedengaran bunyi bas tiba di perkarangan kem. Saya bersama sukarelawan yang lain berlari mendapatkan bas. Kata rakan setugas, malam ini diberitahu ada 8 bot akan tiba di persisiran pantai. 1 bot bererti akan ada lebih kurang 30 orang minimum dalam satu bot. Bagaimana untuk saya harungi malam ini, saya pun tidak tahu. Yang pastinya, malam ini khemah perubatanlah yang akan jadi paling ‘havoc’!

Orang-orang tua, lelaki dan wanita , kanak-kanak dari pelbagai umur. Ada yang menangis, menggigil kesejukan, dan ada yang masih tersenyum, gembira bagaikan penantian dan penat lelah mengharungi rintangan untuk tiba di Eropah telah berakhir.

Kata sukarelawan lain, mereka mendapat berita akan ada 2 ke 3 bot lagi yang akan tiba. Maksudnya hari ini semua yang bertugaas pada shift malam harus bersedia dengan apa jua kemungkinan.

Iya, mereka berjaya tiba di persisiran pantai, dan mereka selamat tiba di kem. Raut wajah mereka gembira dalam tangisan. Ada yang masih dalam status ‘shock‘, hypothermia, traumatik. Sesak, dan suasana ketika itu penuh dengan pelbagai emosi dan ragam.

Begitulah suasana hari-hari di Lesvos. Saya bersama rakan-rakan NGO Health Point Foundation. Bermacam kisah. Paling menakutkan adalah mengharungi syif malam. Syif malam sangat menyeramkan kerana pada waktu 2-3 pagi akan tiba bot-bot para penyeludup di persisiran pantai Lesbos. Dan hanya khemah perubatan kami yang buka 24jam!

Setiap malam kisah berbeza dan saya masih ingat kisah-kisah pesakit dan suasana di kem sehingga kini.

Nama saya Siti Fatimah Zaharah Zulkapli, lebih mesra dikenali Akiey. Saya berasal dari Melaka, dan merupakan graduan perubatan dari Republik Czech.

Pada peringkat awal persekolahan, saya bersekolah di Lancaster Primary School, UK, kemudian pulang ke Malaysia untuk menyambung persekolahan di Alor Gajah, Melaka. Sekolah menengah pula, saya bersekolah di SMK Telok Mas, Melaka dan SMS Sains Muar pada Tingkatan 4 dan 5.

Alhamdulillah, saya ditawarkan oleh MARA untuk membuat persediaan dan mengambil IB di Kolej Mara Banting sebelum menyambung pengajian dalam bidang perubatan di Palacky University Olomouc, Republik Czech selama 6 tahun.

Tentang kerjaya pula, impian saya adalah untuk bekerja di Jerman dan menjadi doktor pakar tulang. Kini, selepas 6 tahun belajar di Republik Czech, saya mempelajari bahasa Deutsch di Berlin dan Frankfurt. Saya percaya tanah German ini mampu mengubah hidup dan persepsi saya dalam cita-cita dan impian saya.

Saya juga membuat kerja separuh masa sebagai pemandu pelancong di Eropah, perancang percutian Eropah dan juga pembantu tukang masak di Frankfurt.

Saya sangat percaya bahawa kehidupan ini adalah sebuah pengembaraan yang unik, lagi jauh saya berjalan maka pelbagai kisah bakal saya lalui dan rasai.

Siapapun saya, paling penting saya hanya pengembara yang bernama Siti Fatimah.

Bermacam ragam, bermacam manusia yang datang bersama pelbagai cerita hadir dalam khemah kami. Peluang ini kurasakan sangat berharga. Saya bukan sahaja dapat membantu meringankan kesakitan fizikal, bahkan tekanan emosi juga.

Pesakit ramai yang masuk ke khemah kami menceritakan apa yang telah mereka lalui sepanjang perjalanan. Mendengar kisah mereka, bukanlah sesuatu yang mudah.

Kami para sukarelawan telah diingatkan untuk tidak menangis di hadapan pesakit. Saya bukanlah seorang yang mudah menitiskan air mata, tetapi ada juga cerita yang sangat meruntun jiwa.

Tambahan pula ada antara mereka yang menangis teresak-esak di hadapan saya. Yang pastinya, pengalaman ini mengajar saya untuk lebih cekal dan berfikir lebih kreatif untuk mengubah suasana suram kepada lebih ceria.

Saya juga telah mengambil inisiatif untuk belajar sedikit bahasa Pashto (Afghanistan), bahasa dari Pakistan, Bahasa Arab (Syria).

Cerita-cerita Bollywood dahulu yang saya belajar dari TV sangat lah berguna di kem kerana aku dapatlah menceriakan pesakit-pesakit dari Pakistan! Mereka cukup terhibur apabila saya bertanya ‘Aap ke nahm hei? ‘Mujhse dosti karoge? Haha!

Dalam pasukan saya, minggu pertama hanya saya seorang pelajar perubatan yang menjadi sukarelawan. Syukur Alhamdulillah, meskipun pengalaman saya paling sedikit dalam kumpulan perubatan ini, rakan-rakan doktor dan jururawat sangat membantu dan sentiasa membimbing.

Bahkan saya sendiri ditugaskan untuk memberi penerangan tentang cara penggunaan nebulizer yang telah saya bawa (hasil duit daripada kutipan derma) semasa perjumpaan bersama semua ahli HPF.

Dan hakikatnya bukan calang-calang orang dalam pasukan yang saya sertai. Tetapi mereka semua membuatkan diri saya yang kecil ini rasa diterima dalam pasukan.

Beberapa hari selepas meninggalkan Lesbos bukanlah mudah untuk  saya lalui. Fizikal saya telah meninggalkan pulau itu, tetapi hati saya masih tertinggal di Lesbos.

Rupa-rupanya bukan saya sahaja yang merasai kehilangan. Bahkan rakan-rakan sukarelawan yang lain. Percaya atau tidak, sehingga kini saya masih teringat imej-imej suasana di kem, lambakan jaket keselamatan dan muka-muka manusia penuh harapan, membuatkan saya seringkali terfikir – adakah betul saya berada di Eropah? Am I really in Europe? Is this Greece?

Krisis pelarian sudah pun melanda Eropah sejak tahun lalu. Ketika itu, saya masih lagi pelajar tahun akhir di Palacky University, Olomouc. Tambahan, gambar tragis kanak-kanak kecil Aylan Kurdir yang lemas di persiriran pantai di Turki membuatkan saya nekad untuk ke sana dan membantu apa yang boleh.

Namun, pergerakan saya agak terbatas kerana masih ada satu lagi kertas peperiksaan terakhir untuk saya duduki sebelum menamatkan pengajian ini.

Maka niat ini saya nazarkan. Jika peperiksaan terakhir O&G (Obstretic And Gynaecology) selesai dan saya berjaya menjadi seorang doktor, walau bagaimana sekalipun, saya akan kembali semula ke Pulau Lesbos dan menjadi sukarelawan perubatan di sana.

Sebelum krisis pelarian melanda, Pulau Lesbos adalah salah satu kepulauan Greece yang popular di kalangan pelancong.

Kini, Pulau Lesbos adalah laluan masuk utama untuk sampai ke Eropah dari Turki memandangkan lokasi geografi Pulau Lesbos yang jaraknya hanya lebih kurang 6 batu dari perairan Turki.

Ini menjadikan Pulau Lesbos sasaran para penyeludup dan aktiviti pemerdagangan manusia. Purata dalam sehari Lesbos akan didatangi lebih kurang 2,000 hingga 3,000 orang satu malam.

Terdapat pulau Greek lain seperti Kos dan Khios yang juga berhampiran dengan Turki. Tetapi penyeludup lebih memilih pintu masuk melalui Lesbos ini kerana perairannya yang lebih tenang, jadi untuk merentasinya lebih mudah.

Pihak berkuasa juga boleh dikatakan sengaja terlepas pandang akan penyeludup-penyeludup bagi membolehkan pelarian Syria dapat sampai ke Eropah.

Pada Januari, ketibaan pelarian mencatatkan jumlah yang tertinggi iaitu kira-kira lebih 50,000 pelarian masuk melalui Lesbos. Dengan itu, tenaga kerja dan bantuan sangat diperlukan di Lesbos.

Kebanjiran warga pelarian di sini telah membawa rakan saya, Sabrina memperkenalkan kepada saya aktivis dari Czech bernama Maria yang telah mempunyai pengalaman sebagai sukarelawan di Lesbos.

Melalui Marie ini, saya masuk ke group volunteers Lesvos di Facebook, dan diperkenalkan kepada Ms Charity, coordinator HPF (Health Point Foundation).

Setelah saya berjaya melepasi peperiksaan O&G pada 21 Januari, dengan segera saya terus beli tiket penerbangan ke Mytilini, Lesbos.

Persiapan turut dibuat termasuk mengutip dana di laman sosial dengan tujuan untuk membeli perkakas perubatan seperti Automated Blood Pressure monitor, makanan dan sebagainya.

Alhamdulillah, daripada kutipan tersebut, lebih 1000 Euro berjaya dikumpulkan dalam masa 2 minggu.

Dan pada 7 Februari, saya berlepas dari Prague ke Athens, dan akhirnya ke Pulau Lesbos seorang diri. Hanya Allah yang mengetahu betapa tak sabar dan berdebarnya menanti hari ini!

Susah untuk  saya butirkan perasaan saya dalam kata-kata. Saya tiba di lapangan terbang Mytilini pada waktu malam. Di airport, saya bertemu Daniel yang merupakan sukarelawan dari Jerman dan kami telah pun bersetuju untuk berkongsi membayar tambang teksi menuju ke bandar sebelum tiba di Pulau Lesbos ini.

Keesokannya saya bergerak ke kem Moria dengan menaiki teksi. Di pulau ini jika tidak memiliki kereta, susah untuk bergerak dari bandar ke kem kerana kedudukan kem yang terletak agak jauh dari bandar.

Ketika itu susah untuk saya gambarkan perasaan saya. Blurr pun ada. Saya tidak dapat jangkakan apa yang akan berlaku kerana inilah pengalaman sulung berada di kem pelarian. Mungkinkah sengsara, penuh derita, kelam kabut, dan semuanya suram dan muram?

Namun setibanya di kem, suasana di situ bukanlah seperti yang pada awalnya telah saya cuba gambarkan dan bermain di fikiran. Raut wajah ceria menyapa ketibaan saya dan ternyata mereka yang berada di sini cuba meneruskan kehidupan.

Setelah tiba di khemah perubatan, rakan-rakan setugas memberikan penerangan tentang skop tugas saya sebagai sukarelawan perubatan dan membawa saya ke sekitar kem.

Apa yang saya lihat, sukarelawanlah yang paling sibuk. Ada yang mengecat kem untuk menjadikan kem lebih kelihatan ceria.

Ada yang membersihkan longkang dan membaiki saliran air sekitar kem, mengemas gudang pakaian dan mengagihkan baju-baju kepada pelarian, ada yang memasak, dan ada juga yang bermain dengan anak-anak pelarian di sekitar kem.

Kisah 1 – Terpisah dengan keluarga, gadis hidup sebagai pelarian sejak berumur 10 tahun.

Kalau nak tulis kesemua kisah yang telah dikongsikan oleh pelarian ini, memang takkan cukup satu buku. Antara kisah-kisah yang masih segar diingatan adalah kisah seorang gadis bernama Nina (bukan nama sebenar) gadis berumur 16 tahun dari Afghanistan.

Perbualan saya dengannya adalah menggunakan bahasa Inggeris. Kefasihan beliau membuatkan saya kagum kerana kata Nina, dia tidak pernah bersekolah sejak kecil.

Nina melarikan diri ke Iran bersama kakak saudaranya yang lebih dewasa. Ketika itu, usianya cuma 10 tahun.

Manakala ibunya masih tinggal di kampung halaman di sebuah perkampungan kecil di Afghanistan. Nina mengharapkan kehidupannya akan menjadi lebih baik apabila di Iran nanti, namun sangkaannya meleset.

Kata beliau, pelarian dari Afghanistan sering kali dipandang rendah oleh orang-orang tempatan. Agak sukar bagi Nina untu mendapat kerja.

Tambahan pula, beliau cuma berusia 10 tahun! Namun akhirnya beliau diambil kerja sebagai tukang sapu di sebuah pejabat. Kesempatan itu juga diambil, beliau mempelajari bahasa Inggeris dengan usaha sendiri.

Tahun demi tahun, beliau bekerja dan menyimpan duit hasil daripada bekerja sebagai tukang sapu di pejabat itu.

Sambung Nina lagi, tahun lalu, beliau mendapat berita dari ibunya bahawa bapanya mahu mengahwinkan Nina dengan saudara lelakinya.

Kata ayahnya, jika Nina enggan, ayahnya akan menghantar ahli keluarganya untuk mengambil Nina pulang ke Afghanistan. Nina memberitahu saya bahawa ayahnya mempunyai kaitan dengan Taliban di sana.

Dengan nekad, Nina melarikan diri dari Iran, merentasi Turki dan akhirnya tiba di Greece selepas 5 bulan perjalanan.

Figure 2 Saya bersama Michaela dari Italy dan Dr Chrissy dari Canada

Kisah 2 – Tabahnya Sepasang suami isteri membawa 2 anak kembar OKU

Sepasang suami isteri Syria datang ke khemah perubatan di suatu hari. Bapanya mengendong 2 anak kecil, kembar lelaki berumur 4 tahun, manakala ibunya mengendong bayi lelaki kecil berusia 7 bulan.

Kedua-dua anak kembar lelaki itu menghidapi Cerebral Palsy, atau Palsi Serebrum, iaitu salah satu kategori ketidakupayaan perkembangan di mana bahagian-bahagian otak tertentu yang mengawal koordinasi dan pergerakan otot-otot dalam badan seseorang mengalami kerosakan.

Bayangkan, bukan seorang anak kecil yang kurang upaya, tetapi dua. Mashaallah, melihat nasib mereka, hati sayaberasa hiba dan sedih.

Ibunya, Safya (bukan nama sebenar) fasih berbahasa Inggeris. Safya memberitahu saya, dia memiliki master dalam jurusan ekonomi dan bercita-cita untuk menjadi seorang pensyarah.

Namun beliau tidak sempat menghabiskan ijazah PHD kerana peperangan yang melanda di negara mereka. Saya masih ingat lagi betapa positifnya Safya. Beliau berulang-kali mengatakan, ‘Innallaha ma’ana’ (Allah bersama kita).

Ketika saya ditugaskan untuk ‘clerking’ pesakit lain dan penterjemah Bahasa Arab pula tiada, Safya membantu saya menterjemahkan soalan saya kepada pesakit.

Beliau turut memberikan kata-kata semangat kepada saya sebelum meninggalkan kem kami. Kata-kata Safya sehingga kini saya masih ingat ketika beliau memeluk saya, ‘

Do what you love most, do it because of Allah. You’ll be forever happy and always in His blessings’.

Sungguh saya kagum dengan Safya. Meskipun hakikatnya beliau berstatus pelarian, tapi masih sempat menitipkan kata-kata semangat buat saya.

Kisah 3 – Habiskan wang simpanan untuk rentas perairan Aegean

Mohamed, berasal dari Damsyik, Syria. Kata beliau, untuk merentasi perairan Aegaen dari Turki ke Greece, mereka terpaksa membayar 1000 Euro seorang kepada penyeludup di Turki.

Penyeludup ini telah menjanjikan bermacam janji manis kepada pelarian yang terdesak mencari kehidupan baru.

Mohamed memberitahu saya dia telah merentasi perairan Turki dan Lesbos dengan sebuah bot kecil, yang dipenuhi lelaki, wanita dan kanak-kanak.

Kata beliau, sekurang-kurangnya ada 40 orang memenuhi bot kecil berukuran 9 meter besar. Mendengar cerita beliau, saya terpana.

Memang tidak hairanlah mengapa pada tahun lepas sahaja, lebih daripada 700 orang telah mati dalam cubaan merentasi perairan itu yang cuma 6 batu jauh. Bot sekecil itu dimuatkan seramai 40 orang!

Di Moria, polis memberitahu Mohamad dia hanya boleh memohon ‘asylum’ (perlindungan) hanya di Greece, dan tidak boleh di negara luar.

Beliau sangat risau dengan ura-ura pada ketika itu (yang kini sudah sah) bahawa pemimpin EU akan mengikat perjanjian dengan Turki bahawa mereka akan menutup pintu sempadan dan kawalan sempadan akan diketatkan.

Mana-mana pelarian yang tidak berdaftar akan dihantar pulang. All nationalities are likely to be deported. Bagi rakyat Syria, mereka akan dihantar pulang ke Turki, kerana Eropah tidak mahu menerima lebih dari 72,000 orang pelarian.

Baca: Traveler Malaysia Berkongsi Perasaan Selepas Lihat Keadaan Pelarian Syria Di Budapest

Banyak pengajaran dan pengalaman berharga telah saya pelajari sepanjang misi ini.

Antaranya apabila melihat kesungguhan dan keikhlasan sukarelawan-sukarelawan di sini yang datang dari jauh membuatkan saya rasa sangat rendah diri dan lebih bermotivasi.

Kebanyakan mereka mengambil cuti tanpa gaji berbulan lamanya untuk menjadi sukarelawan di sini.

Ada yang pada perancangan awalnya mahu datang cuma 2 ke 3 minggu, namun melihat betapa perlunya sukarelawan, mereka memanjangkan lagi cuti.

Sikap mereka ini membuatkan saya lebih teraspirasi untuk membuat yang terbaik dan ikhlas.

Di khemah perubatan pula, khemah kami tidak putus-putus didatangi pesakit 24 jam. Namun, rakan-rakan doktor dan jururawat sentiasa memberikan khidmat dan layanan yang terbaik.

Melihat anak-anak kecil yang datang ke kem kami dan mengukir senyuman apabila diberikan barang permainan, terasa sungguh tersentuh di hati ini.

Misi kami di sini adalah mahu meringankan kesusahan dan beban saudara- saudara kita dan senyuman anak-anak kecil sedikit sebanyak mengubati keperitan hidup mereka.

Melihat nasib warga pelarian ini banyak menyedarkan saya betapa bertuahnya kita rakyat Malaysia yang hidup dalam suasana aman damai dan harmoni.

Tidak terbayang di fikiran bila memikirkan jika mereka ini adalah ibu bapa, atau keluarga sendiri yang terpaksa meninggalkan kampung halaman dan negara demi meneruskan hidup.

Pengalaman berharga ini juga membuatkan saya lebih bermotivasi untuk menjadi doktor pakar dan menjadi seorang yang kaya untuk membela nasib saudara-saudara kita yang susah.

Saya juga berpeluang bertemu dengan banyak individu yang bukan calang-calang persona. Mereka ini bukan sahaja banyak harta dan berjaya, malah sanggup datang dari jauh (UK, US dan banyak lagi), turun padang ke kem pelarian dan bertanyakan sendiri apa keperluan yang patut dibeli dalam khemah perubatan. Subhanallah semoga Allah membalas setiap perbuatan baik mereka.

Pandangan saya tentang apa yang saya mahu lakukan pada masa hadapan berubah 360 darjah. Sebelum ini, impian saya hanya mahu menjadi seorang doktor pakar. Namun selepas Lesbos, saya ingin menjadi lebih daripada itu.

Saya mahu berbakti bukan hanya kepada satu kumpulan. Saya ingin menjadi seorang usahawan berjaya dengan harapan dapat dapat membina satu yayasan untuk membela nasib anak-anak pelarian yang tidak berpeluang menyambung persekolahan.

Kerana saya percaya, hanya dengan pendidikan mereka dapat mengubah nasib keluarga dan masa depan mereka.

1. Sebagai umat Islam, janganlah kita melupakan nasib saudara-saudara kita yang terpaksa berjuang demi meneruskan kehidupan di sana.

Mungkin kita merasakan tiada apa sangat yang boleh dibantu. Mungkin ada juga yang merasakan mengapa perlu kita tolong orang-orang luar sedangkan rakyat negara sendiri susah.

Hentikanlah pemikiran sebegitu. Selagi ada ruang dan peluang untuk kita hulurkan bantuan teruskan. Ruang dan peluang tidak selalu datang. We can do so much more only if we want to.

2. Sekiranya kita tidak mampu membantu saudara seagama dari segi pertolongan fizikal, sumbangan berbentuk wang ringgit, sokongan dan doa janganlah dilupakan.

Apa yang paling penting adalah tingkatkan ilmu pengetahuan tentang isu semasa yang melanda umat Islam di masa kini.

3. Kepada pemuda dan remaja di luar sana, libatkanlah diri kalian dengan misi-misi kemanusiaan.

Percayalah, pengalaman tersebut pastinya akan mengubah persepsi anda tentang kehidupan dan menjadikan diri lebih bermotivasi untuk maju dan membina dunia yang lebih baik.

Pengalaman lalu bersama pelarian di kem memanggil-manggil saya untuk kembali ke sana lagi. Kali ini insyaallah misi saya adalah ke Jordan pada awal Oktober ini.

Dan kali ini, saya akan menyertai NGO bernama Atlantic Humanitarian Relief yang ditubuhkan oleh seorang doktor Syrian-American dari Boston.

Bersama lebih 30 sukarelawan perubatan dari pelusuk dunia, kami akan ke kem pelarian yang terletak 1 jam dari Amman. Untuk pengetahuan kem pelarian ini  tidak diselia di bawah PBB.

Misi Oktober 2016 di Jordan ini merupakan kolaberasi antara 2 NGO, iaitu Atlantic Humanitarian Relief , bersama Syrian American Medical Society (SAMS) dan SCM Medical Missions.

Saya akan bertolak pada awal Oktober ini. Sebagai persediaan, saya masih dalam usaha mengumpul dana sebanyak yang mungkin agar dapat digunakan untuk pembelian ubat-ubatan, keperluan asas hidup, hygiene pack dan sebagainya.

Bersama seorang rakan yang sangat berbakat dalam seni, Farrah Aini, kami juga menjalankan projek menghasilkan seni untuk dijual bagi menambah dana. Jika anda berminat, boleh hubungi saya di Facebook. Harga boleh runding.

Dengan rendah hati, saya menjemput anda para pembaca The Vocket untuk bersama-sama menyumbang bagi kutipan dana ini. Tidak kira berapa yang ingin anda sumbangkan, kecil atau besar nilainya itu tidak penting bagi saya. Yang utama adalah keikhlasan di hati anda.

1. Akaun Paypal YOUCARING di link berikut – YOUCARING.

2. Atau bank in ke akaun Maybank saya
155050333776 – Siti Fatimah Zaharah Zulkapli

Saya tak mampu merealisasikan misi ini berseorangan, saya perlukan anda semua!

Baca lagi: ‘See You In Jannah’ Ucap Pelarian Syria Kepada Sukarelawan Malaysia Di Perancis


Matrix 4 Dan John Wick 4 Sah Bakal Ditayangkan Pada Tarikh Yang Sama

Warner Bros. semalam membuat pengumuman rasmi bahawa filem Matrix 4 bakal ditayangkan pada 21 Mei 2021 dan lebih menarik, John Wick 4 turut akan ditayangkan pada tarikh tersebut!

Ini bermakna anda boleh menonton dua filem hebat lakonan Keanu Reeves dalam masa sehari dan peminat sudah menyebat tarikh berkenaan sebagai ‘Keanu Reeves Day’.

Breaking :- The #Matrix4 will be premiering the same day as #JohnWick4 as of now! Isn’t that awesome!May 21, 2021#KeanuReeves pic.twitter.com/DAS5w83CYD

Tidak dapat dipastikan mengapa Warner Bros. memilih tarikh yang sama dengan John Wick. Seandainya mereka tidak tahu, Lionsgate Studio lebih awal sudah tempah tarikh berkenaan untuk John Wick 4.

The Matrix 4 bakal mengembalikan gandingan Keanu Reeves dan Carrie-Anne Moss untuk ulang tahun ke-20 siri tersebut dengan Lana Wachowski akan terlibat untuk filem berkenaan.

Jika tiada perubahan, Neo dan John Wick akan ‘bertarung’ di pawagam. Dalam pertarungan ini, siapa agaknya yang akan menang? Kami pasti anda tidak akan memilih kerana anda pasti akan menonton kedua-duanya.

Keanu Reeves juga turut menjadi rebutan pihak DC Comics dan Marvel yang mahu Keanu berlakon dalam mana-mana filem mereka. Pihak mana yang Keanu akan pilih agaknya nanti?

DC Comics Dan Marvel Kini Berebut Untuk Dapatkan Keanu Reeves

Keanu Reeves Bakal Kembali Sebagai Neo Untuk ‘Matrix 4’


Mat Saleh ‘Lenjan’ Saga Lama Dalam Hutan, Dan Ini Yang Terjadi

Alex Kersten ialah seorang wartawan untuk saluran Youtube Car Throttle.

Apabila beliau kebosanan, ada duit lebih, beliau sengaja mencabar diri untuk membeli sebuah kereta di eBay pada harga kurang £200- dan akhirnya ‘tersangkut’ dengan kereta Proton Saga Iswara tahun 1995 ini.

Kereta yang dinamakan ‘Donald Dump’ ini kemek di sana sini, tingkap tak boleh ditutup, berbau busuk dan ada bahagian yang perlu diletak pita pelekat.

Tetapi, enjinnya berfungsi dengan elok dan pemanduan berjalan lancar.

Alex berkata, “Ini mungkin kereta paling teruk yang pernah saya pandu, tetapi ianya juga salah satu kereta paling ‘seronok’ kerana I don’t give a s* about it.”

Tidak cukup dengan menguji pandu kereta lama ini, Alex membawa kereta ini ke hutan.

Apa yang kereta lama ini mampu buat memang menakjubkan.

Agaknya, apa kereta yang boleh kita beli pada harga RM200?

Sementara itu, benarkah Proton Kini Di Tangan China?


6 Tip Hasilkan Video ‘Freeze’ Dengan iPhone

Saya nak kongsikan tips bagaimana nak buat video freeze yang dirakam 100% menggunakan iPhone. Berikut adalah tips dan langkahnya.

1. Masa record guna effect slo mo yang tersedia ada pada camera iPhone yang mana ia akan smooth pergerakan video itu. Kalau record secara normal stablizer diperlukan.

2. Subjek mesti jadi patung. Kelip mata dan kawalan nafas subjek perlu jaga supaya nampak real freeze.

3. Selepas record video, proses editing video dibuat menggunakan apps imovie.

4. Dalam proses editing kita potong bahagian mana nak dilajukan dan bahagian mana yang nak dibiarkan slo mo untuk nampak effect freeze.

5. Selepas siap potong kita masukkan sound effect dan muzik background untuk hasilkan video kelihatan menarik dan gempak.

6. Siap. Tips penting: rancang bergerakan kamera dahulu supaya subjek tidak menjadi patung terlalu lama dan kemudian kawalan kamera perlu jaga agar video tidak nampak gegar yang ketara.


Matt Reeves Kongsi Video Teaser Pertama Robert Pattinson Sebagai Batman

Setelah lama menantikan perkembangan filem akan datang The Batman, pengarahnya Matt Reeves tidak mahu mengecewakan para peminat malah telah membuatkan mereka lebih teruja dengan berkongsikan video teaser pertama Robert Pattinson dalam persalinan Batman.

Beliau berkongsikan di laman Vimeo ‘Camera Test On Vimeo’ untuk berkongsikan sekilas pandang Robert Pattinson gah memakai persalinan Batman. Kita juga dapat melihat logo Batman yang unik terpampang di dada Robert dan ia sangat berbeza dengan logo Batman dalam filem sebelum ini.

Director Matt Reeves has shared the first look at Robert Pattinson in the Batsuit via a camera test for #TheBatman pic.twitter.com/S8VQUvaY6Q

— Rotten Tomatoes (@RottenTomatoes) February 13, 2020

Produksi The Batman sedang giat dijalankan dan sekiranya semua berjalan lancar, filem ini bakal ditayangkan pada 25 Jun 2021. Portfolio Mark Reeves sebagai pengarah tidak perlu dipertikaikan lagi kerana beliau berjaya mengemudi dua filem Planet Of The Apes sebelum dengan sangat baik. Jika anda sukakan karya Matt, anda pasti akan lebih teruja dengan apa yang bakal beliau bawakan dalam The Batman nanti.

Pelakon ternama lain yang akan turut terlibat dalam The Batman adalah Zoe Kravitz (Catwoman), Andy Serkis (Alfred), Paul Dano (The Riddler), John Turturro (Carmine Falcone) dan Colin Farrell (The Penguin).

Robert Pattinson sebelum ini pernah mengeluarkan kenyataan Batman versi beliau adalah sangat berbeza dengan Batman versi sebelum ini. Jadi, anda boleh jangkakan sisi baharu Batman untuk karya akan datang Matt Reeves ini.

Dalam perkembangan lain, peminat mahu Johnny Depp terus membawa watak lanun di Netflix menerusi siri live-action hebat One Piece. Baca lagi tentangnya di sini.

Selepas Dibuang Oleh Disney, Peminat Mahu Lihat Johnny Depp Dalam One Piece

Tonton Trailer Konsep Robert Pattinson Sebagai ‘The Batman’

Dave Bautista Setuju Jika Diberi Peranan Bane Dalam ‘Batman’


Maut Angkara Kecuaian Pengguna Jalan Raya Lain, Peguam Dedah Waris Si Mati Boleh Buat Tuntutan Sivil

Seorang peguam, Khairul Naim Rafidi menyatakan tuntutan sivil boleh dibuat waris si mati terhadap mana-mana pemilik kenderaan rosak atau berhenti di tepi jalan yang gagal meletakkan papan atau kon amaran.

Ini berdasarkan prinsip asas dalam undang-undang bahawa setiap pengguna jalan raya mempunyai kewajipan untuk berjaga-jaga (Duty of Care).

“Kalau ikut situasi iaitu kenderaan yang rosak atau berhenti di tepi jalan tanpa meletakkan sebarang kon, itu bermaksud ada kesalahan kerana cuai dan berbahaya.

“Dalam keadaan kereta rosak (di lorong kecemasan), pengguna perlu ambil tanggungjawab untuk melakukan segala tindakan munasabah bagi memastikan keadaan bahaya dapat dielakkan,” katanya kepada portal Kosmo.

Bagaimanapun, ujarnya, hendak menyatakan siapa salah atau tidak adalah bergantung kepada keadaan selain pembahagian nisbah atau peratusan kesalahan akan dilakukan di mahkamah.

“Terdapat dalam keputusan kes mengenai penunggang motosikal maut selepas melanggar lori yang diparkir di bahu jalan.

“Apa yang berlaku adalah mahkamah mendapati memang pemandu lori gagal mematuhi prosedur keselamatan (letak kon atau papan amaran).

“Cuma mahkamah menyatakan waktu itu jalan gelap dan ada keterangan menyatakan motosikal ditunggang sangat laju.

“Jadi, mahkamah kemudiannya menetapkan situasi 70 peratus kesalahan kepada pemandu lori dan bakinya 30 peratus kepada penunggang itu, namun liabilitinya lebih berat atau tinggi kepada pemandu lori itu,” jelasnya.

Tambahnya, perkiraan jumlah tuntutan terdapat dalam Akta Undang-Undang Sivil 1956 (Akta 67) dan lazimnya antara faktor yang diambil kira ialah umur si mati, baru kahwin atau tidak berkahwin dan jumlah pemberian si mati kepada keluarga.

Katanya, keluarga si mati boleh menuntut tuntutan untuk kedukacitaan (bereavement) sehingga RM30,000 berbanding RM10,000 sebelum ini selepas pindaan undang-undang pada tahun 2018 terhadap Seksyen 7 Akta Undang-Undang Sivil 1956.

Beliau berkata, tuntutan ganti rugi perlu dibuat dalam tempoh masa yang ditetapkan di bawah Akta Had Masa 1953 (Akta 254) dan Akta Undang-Undang Sivil.

“Jika tidak melibatkan kematian adalah enam tahun dari tarikh kemalangan. Bagi kematian dalam tempoh tiga tahun dengan kes boleh dibuat dan dituntut melalui wakil simati/pentadbir harta pusaka simati.

“Jika melibatkan pihak kerajaan pula adalah tiga tahun dari tarikh kemalangan,” ujarnya.

Katanya, pesalah yang cuai dalam meletakkan papan tanda amaran juga boleh dikenakan mengikut dua seksyen di bawah Akta Pengangkutan Jalan 1987.


DJI Lancarkan Mavic Pro Versi ‘Alpine White’ Eksklusif Buat Apple Store

DJI pada minggu ini telah melancarkan model Mavic Pro edisi terhad iaitu ‘Alpine White’. Melalui model ini, DJI telah memberi kemasan warna putih meliputi remote control dan propeller. Kerjasama bersama Apple juga telah membuatkan model edisi terhad ini cuma boleh didapatkan di Apple Store atau Apple.com sahaja pada ketika ini.

Menariknya mengenai Mavic Pro, dron ini turut didatangkan dengan sistem kamera yang disertakan dengan gimbal. Dalam erti kata lain, pengguna mendapatkan rakaman atau gambar yang terbaik dan tidak bergegar sewaktu Mavic Pro terbang tinggi.

Seperti juga DJI Mavic Pro, Mavic Pro Alpine White mampu terbang dengan kelajuan 40mph (~64.37kmph) dalam mood sukan dan mampu bertahan selama 27 minit di udara.

Khusus buat meraka rekaan yang kemas, DJI Mavic Pro Alpine White bakal mula ditawarkan di Apple Store pada harga $1,049 (~RM4,377.48). $50 lebih mahal berbanding DJI Mavic Pro edisi biasa.


‘Duit Tak Habis Lesap’ – Mawar Karim Dedah Lebih Bahagia Berbanding Dulu

Tular baru-baru ini apabila Fizo Omar yang baru sahaja menerima cahaya mata pertama menerusi perkahwinan beliau bersama Fezyra Nesry pada tahun lalu mengumumkan bakal menerima seorang lagi cahaya mata selepas disahkan mengandung selama 5 bulan.

Pengumuman yang dibuat sekaligus telah menimbulkan pelbagai respon di kalangan netizen. Terdapat netizen yang gembira dengan pengumuman yang dibuat, malah terdapat juga turut mengulas mengenai isu mengandung dalam tempoh yang rapat.

Sementara itu, bekas isteri Fizo Omar, Mawar Karim juga tidak terlepas menjadi buah mulut netizen apabila beliau didakwa sudah tidak lagi cantik dan bahagian seperti dulu.

Komen tersebut turut mendapat perhatian Mawar Karim yang tampil ‘sekolahkan’ netizen yang menggunakan fake account dengan memaklumkan dirinya lebih bahagia dan tenang saat ini.

Lebih mendapat perhatian ramai, Mawar Karim turut memaklumkan duit beliau kini tidak lagi habis lesap serta dipergunakan atau ditipu pihak lain.

Perkongsian ringkas daripada Mawar Karim ini sekaligus mendapat perhatian netizen lain apabila dilihat beliau seolah mendedahkan isu yang berlaku melibatkan isu rumahtangga beliau bersama bekas suami.

A post shared by Mawar Karim (@mawar_karim)

Mawar Karim pada ketika ini difahamkan sedang menguruskan beberapa bisnes serta menjaga anaknya, Maryam yang kini bakal memasuki usia 6 tahun pada tahun ini.


Mawi Kongsi Pengalaman Masuk Israel Dan Palestin

Berpeluang menjejakkan kaki di bumi Palestin dan juga Israel pada Mei lalu, Mawi menjelaskan pengalaman berada di sana adalah jauh berbeza daripada apa yang digambarkan di dada media dan akhbar.

“Kita biasa dengar tentang bahaya dan bermacam lagi cerita mengenai keadaan di dua negara ini tetapi apabila saya sampai di sana, ia sebenarnya berbeza dengan apa yang sering digambarkan. Apa yang boleh saya katakan, temnpat-tempat tersebut suasananya harmoni dan persekitarannya bersih”

“Bayangkan, Tel Aviv suasananya seperti di Singapura, bersih. Kami masuk ke negara tersebut melalui Jordan. Saya bersama 10 kru saya dan selebihnya adalah ahli rombongan yang hendak pergi bercuti.

“Alhamdulillah segalanya berjalan lancar. Cuma, setibanya kami di sempadan Tel Aviv, kami menjalani pemeriksaan ketat dan ditahan lebih kurang tiga jam. Kami dimaklumkan kerana masalah pasport sebelum dibenarkan meneruskan perjalanan,” jelas Mawi kepada Malaysian Digest.

Selain itu, Mawi juga sempat mengunjungi beberapa tempat penting seperti masjid Al-Aqsa, masjid Buraq selain turut terserempak dengan remaja yang membawa senjata (pemandangan biasa penduduk di sana) ketika berkunjung ke pasar malam di sana sehingga membuatkan dia meremang bulu roma.

LIKE dan FOLLOW Vocket di Facebook serta Instagram


Maxis ‘Biggest Sale’ Tawarkan Promosi Beli Satu Percuma Satu Buat Huawei P40 Pro

Setiap kali lancarnya model baharu telefon pintar, pasti ada sahaja promosi serta tawaran terbaru daripada syarikat telekomunikasi yang dipadankan bersama telefon pintar.

Pada kali ini, Maxis telah memilih seleksi produk terbaru keluaran Huawei dimana para pengguna berpeluang mendapatkan model telefon pintar 5G dengan harga serendah RM1 sahaja. Menarik bukan?

Bukan itu sahaja, tawaran Maxis Biggest Sale pada kali ini turut menawarkan promosi beli satu percuma satu telefon pintar flagship daripada Huawei iaitu P40 dan P40 Pro melalui langganan serendah RM130 sahaja.

Difahamkan penawaran telefon pintar Huawei P40 dan P40 Pro dengan promosi beli satu percuma satu ini mulai ditawarkan buat pengguna dengan langgan Maxis Zerolution 128.

Sekiranya anda selaku pasangan yang mahukan telefon pintar serba lengkap dengan rangkaian 5G serta kamera yang hebat, Huawei P40 dan P40 Pro adalah jawapannya.

Promosi terbaru di Maxis ini sedia ditawarkan buat para pengguna bermula 24 Julai 2020 iaitu hari ini. Anda boleh lawati laman web Maxis atau cawangan terdekat Maxis untuk maklumat lanjut.

Klik artikel di bawah untuk menonton review daripada kami mengenai Huawei P40 Pro+.

Vocket Review: Pengalaman 5G Paling ‘Best’ Dengan HUAWEI P40 Pro+ Dan MatePad Pro 5G

Vocket Review: 8 ‘Top Features’ Pada HUAWEI P40 Pro Plus Yang Buat Kami Teruja


Maxis Lantik Tan Sri Mokhzani Mahathir Sebagai Pengerusi Terbaru

11 tahun sebagai pengerusi syarikat Maxis, Raja Tan Sri Arshad Raja Tun Uda telah mengumumkan perletakan jawatan beliau yang bakal berkuat kuasa 22 April 2021 ini.

Posisi beliau sebagai pengerusi Maxis dilaporkan bakal digantikan oleh Tan Sri Mokhzani Mahathir manakala Raja Tan Sri Arshad pula bakal berkhidmat sebagai lembaga pengarah bukan eksekutif Maxis.

Menurut Harian Metro, Mokhzani kini mempengerusikan Jawatankuasa Audit dan Risiko Maxis dan juga anggota Jawatankuasa Pencalonan dan Imbuhan serta Jawatankuasa Hal Ehwal Kerajaan dan Kawal Selia. Beliau juga akan melepaskan peranannya sebagai Pengarah Bebas Kanan dan Pengerusi Jawatankuasa Audit dan Risiko.

Pengalaman luas beliau dalam bidang korporat dalam menguruskan Sapura Energy dan juga pernah dilantik sebagai pengerusi Litar Antarabangsa Sepang antara faktor yang melayakkan beliau mengemudi jawatan di syarikat telco ini.

Pada minggu lalu, Jalil Rasheed berjaya muncul sebagai individu pertama bukan keluarga dilantik sebagai CEO Kumpulan Berjaya.

Jalil Rasheed Muncul Individu Pertama Bukan Keluarga Dilantik Sebagai CEO Kumpulan Berjaya

Yakin Dengan Prestasi Semasa, Pemegang Saham Penting AirAsia Sedia Tambah Pelaburan


Maxis Mahu Tawarkan Rangkaian Internet Yang Lebih Baik Di Sabah Dan Sarawak

Dengan penggunaan internet semasa yang semakin meningkat, Maxis turut mahu memastikan perkhidmatan rangkaian mereka berada di tahap yang optimum walau di mana jua.

Maxis melaporkan bahawa mereka kini muncul sebagai syarikat telekomunikasi pertama di Malaysia yang membangunkan binaan rangkaian teras di Kuching dan Kota Kinabalu lalu menghubungkan ia terus ke sambungan kandungan antarabangsa.

Dengan langkah ini, Maxis dilihat bakal akan menawarkan sambungan dan kelajuan yang lebih pantas dalam masa yang sama memastikan kadar ping yang rendah terutamanya untuk konten video.

Maxis mengatakan langkah ini dilakukan disebabkan oleh penggunaan data di Sabah dan Sarawak adalah lebih tinggi berbanding purata penggunaan negara.

Secara purata, pengguna di Sabah dan Sarwak menggunakan 32GB data setiap bulan, dan memperlihatkan peningkatan dari bulan ke bulan.

Malah, kehadiran pelayan teras ini bakal memberikan manfaat kepada seluruh penduduk di Timur untuk menikmati kadar muat turun dan and pengalaman melayari portal yang lebih baik.

Maxis mengatakan pembangunan infrastruktur baharu di Sabah dan Sarawak, memperlihatkan peningkatan kelajuan dan juga penurunan kadar ping berbanding sebelum ini. Malah, sudah kedengaran tentang pengujian rangkaian Maxis 5G di Seremban sebelum ini.


Maxis Perkenalkan Pakej 1Gbps Untuk Perusahaan Dengan Harga Pengenalan Berharga RM189 Sebulan

Ketika ini, Time dan unifi sedia menawarkan pelan internet berkelajuan 1Gbps dengan harga yang cukup kompetitif. Kehadiran data bersaiz besar pada masa kini memerlukan internet yang berkelajuan tinggi.

Seiring dengan permintaan semasa, Maxis kini dilihat turut menambah pakej internet baharu mereka dengan kelajuan sehingga 1Gbps. Walaubagaimanapun, pakej Maxis ini ditawarkan untuk pengguna perusahaan atau bisnes sahaja buat ketika ini.

Pakej internet untuk perusahaan oleh Maxis ini turut hadir dengan akses kepada Mesh WiFi, penghala WiFi-6, dan juga satu nombor talian tetap. Pengguna turut boleh memilih sama ada inginkan sebuah IP tetap atau dinamik.

Menariknya adalah pada harga penawaran pakej ini, yang ia hadir dengan harga promosi pengenalan pada RM189 sebulan untuk tempoh terhad. Difahamkan pelan promo ini bakal ditawarkan kepada pelanggan baharu di kawasan terpilih untuk tempoh ditetapkan.

Pihak Maxis menawarkan rebat kepada pengguna yang berdaftar sebelum penghujung April 2023 ini, membolehkan mereka menikmati harga langganan RM189 sebulan untuk tempoh terhad.


Maxis Sedia Bantu Platform Teknologi ‘Cloud’ Untuk Perniagaan

Penggunaan teknologi ‘Cloud’ dilihat semakin meluas digunakan dan dapat dilihat teknologi ini sudah mula digunakan di dalam sektor perniagaan.

Baru-baru ini Maxis Berhad berhasrat untuk membantu mempercepatkan penggunaan teknologi awan ini untuk perniagaan di Malaysia dengan kerjasama daripada Amazon Web Service (AWS). AWS merupakan platform awan yang komprehensif dan penggunaannya sangat meluas di dunia.

Menurut Ketua Pegawai Perniagaan Perusahaan Maxis, Paul Mcmanus berkata, Pihaknya akan menggunakan teknologi awan melalui rangkaian mudah alih dan rangkaian 4G yang digabungkan bagi memudahkan perjalanan transformasi digital untuk perniagaan dan dapat memberi manfaat dalam meningkatkan produktiviti dan prestasi.

Tambah beliau lagi, perniagaan di Malaysia akan mempunyai akses kepada teknologi awan dalam kelas terbaik serta kumpulan pakar terbesar di negara ini yang boleh membantu mereka dalam mempelajari penggunaan teknologi awan ini.

“Kami bersungguh-sungguh mahu membantu mempercepatkan penggunaan teknologi awan di Malaysia dan memperkasakan perniagaan di sini menjadi pelengkap terbaik kepada industri 4.0 dan ekonomi digital,” katanya.

Maxis bakal membina Pusat Perniagaan Maxis Cloud yang akan menawarkan kepada pelanggan dengan kakitangan yang dilatih oleh AWS bagi meningkatkan ketangkasan perniagaan dan mendorong hasil perniagaan yang lebih baik.

Terdahulu, kelajuan internet 4G Maxis dinobatkan sebagai yang terpantas di Kuala Lumpur. Klik pautan di bawah untuk bacaan lanjut

Kelajuan Internet 4G Maxis Dinobatkan Yang Terpantas Di Kuala Lumpur

Pengguna iCloud Apple Mungkin Menghadapi Gangguan Hari Ini

Google Perkenalkan ‘Cloud AutoML’ Untuk Mudahkan Urusan Melabel Gambar


7 Tip Ini Bantu Anda Urus Anak Ramai Dengan Tenang

Mempunyai anak yang ramai sememangnya rezeki yang tak ternilai. Namun, kadangkala pening juga ibu bapa dibuatnya dek pelbagai kerenah dan perangai terutama apabila mereka sedang membesar.

Saya juga adik-beradik ramai. Kagum lihat bagaimana ibu bapa uruskan kami semua. Diakui memang mencabar kerana kedua ibu bapa bekerja, dalam masa yang sama perlu menjaga anak-anak yang berusia antara usia 1 bulan hingga 9 tahun seramai 6 orang.

Kami pula memutuskan untuk tinggal di rumah selepas beberapa insiden yang tidak “sedap” sewaktu tinggal di rumah pengasuh. Ibu bapa pernah ambil orang gaji, namun tidak membantu malah menyesakkan fikiran ibu bapa apabila ada yang suka bergayut telefon dan bawa lari barang ibu.

Jadi, nak kongsi beberapa tip yang boleh dijadikan panduan bagi menguruskan anak yang ramai dengan tenang. Ini bukan metod ibu bapa kami tapi gabungan beberapa tip universal. Tentang bagaimana ibu bapa urus kami adik-beradik itu, lain kali saya cerita OK.

Ibu bapa boleh ajar atau beri panduan pada anak yang lebih dewasa untuk melakukan kerja rumah sendiri. Bagi yang masih kecil (2-4 tahun), boleh mula diajar kerja rumah yang sesuai dengan umur mereka.

Biasanya kerja rumah yang mudah boleh diberikan supaya anak dapat berdikari dan ibu bapa boleh fokus kepada kerja rumah yang lebih penting. Anak-anak yang lebih dewasa juga boleh bantu menyelia adik-adiknya melakukan kerja rumah.

Apabila ada ramai anak yang sudah bersekolah, pastinya setiap seorang mempunyai aktiviti atau program masing-masing pada hari dan waktu yang tertentu.

Untuk mengelakkan ibu bapa terlepas pandang, boleh satukan semua aktiviti anak ke dalam satu kalendar atau jadual. Kesemua aktiviti boleh direkodkan pada papan notis di rumah atau aplikasi di telefon.

Dengan cara ini, ibu bapa dapat merancang dan menyusun perjalanan hari tersebut dengan lancar dan tersusun. Salah satu contoh aplikasi telefon yang boleh digunakan ialah Google Calendar.

Urusan pakaian memang biasa buat ibu pening kepala. Jika masih ada isu dengan pakaian yang masih tidak selesai, boleh cuba kaedah pengasingan baju berikut.

Untuk stoking atau pakaian dalam, boleh terus dimasukkan ke dalam ‘meshbag’ selepas digunakan dan boleh dimasukkan terus ke dalam mesin basuh untuk dicuci. Amalan begini selain memudahkan, dapat bantu elakkan pasangan stoking hilang.

Bagi pakaian yang sudah kering pula, boleh terus diasingkan ke dalam bakul yang berlabel nama setiap ahli keluarga. Ya, asingkan pakaian setiap ahli keluarga.

Anda juga boleh jemur pakaian pada penyangkut baju dan terus digantung dalam almari setelah kering. Anak-anak juga mudah mencari pakaian masing-masing. Jadi tak perlu lagi pening nak mencari baju atau membuang masa mencari pasangan stoking setiap pagi.

Memasak boleh mengambil masa yang lama jika tidak dirancang. Jika berniat untuk masak sendiri, boleh pilih menu yang mudah dan buat rancangan menu seminggu.

Menu seperti ‘one-pot dish’ (protein dan sayur dalam satu periuk) amat sesuai, memudahkan dan menjimatkan masa. Anda juga boleh rujuk artikel ini, 6 Tip Masak Sendiri Tanpa Berpenat Di Dapur.

Jika mampu membeli peralatan memasak seperti periuk tekanan elektrik, ketuhar gelombang mikro, ketuhar, pembuat roti dan sebagainya, ia boleh membantu memudahkan kerja memasak dan ada lebih masa untuk keluarga.

Beri sedikit ruang dalam jadual anda. Sekiranya merancang sesuatu majlis, atau perjalanan ke mana-mana, pastikan ada ruang masa bagi kejadian yang tak dijangka.

Anak yang ramai akan menimbulkan pelbagai ragam. Jadual yang terlalu ketat boleh menimbulkan tekanan bila tidak dapat diikuti.

Masak, mengemas atau menguruskan pakaian boleh dilakukan bersama-sama untuk menjimatkan masa. Ibu bapa boleh bahagikan tugas mengikut umur anak. Lebih baik jika semua anak dapat turut serta.

Jika anda ibu yang tidak boleh lihat anak memakai baju dan seluar yang tak sepadan, dan dalam masa yang sama anda tak sempat nak melipat dan menyusun baju anak, anda boleh beli baju anak yang tema warnanya sama. Jadi jika padanan baju dan seluar tersebut bukan yang betul, anda kurang sakit mata melihatnya. Hehe.


Maxis Tawarkan iPhone SE Serendah RM45 Sebulan Melalui Pelan Zerolution

Apple Malaysia baru-baru ini mengumumkan iPhone SE akan mula dijual secara rasmi pada 13 Mei ini. Nampaknya Maxis antara telco yang terawal untuk menawarkan pelan buat telefon terbaru daripada Apple ini. Apa yang lebih menarik, pelan Zerolution yang ditawarkan Maxis membolehkan anda mendapatkan iPhone SE dengan bayaran RM45/sebulan.

Harga rasmi buat iPhone SE yang akan hadir dengan dua variasi storan berbeza iaitu 16GB dan 64GB ini akan mula dijual dengan harga RM1949 dan RM2499 berdasarkan harga tanpa kontrak.

Melalui pelan Maxis Zerolution anda berpeluang untuk mendapatkan Apple iPhone SE 16GB dengan harga serendah RM45/sebulan beserta kontrak 24 bulan terikat dengan pelan MaxisONE Plan 128 dan keatas. iPhone 64GB pula boleh didapati dengan harga serendah RM66/sebulan beserta syarat yang sama.

Anda juga diberi pilihan untuk mendapatkan pelan insuran daripada Maxis dengan harga RM23/sebulan bagi mendapatkan penjagaan iPhone SE anda daripada sebarang kerosakan atau kecurian.

Jika anda seorang yang kerap menukar telefon pintar anda, Maxis juga menawarkan pelan Zerolution upgrade dimana anda hanya perlu menambah RM20/sebulan dan seterusnya anda berpeluang untuk menukar telefon pintar anda kepada telefon pintar terbaru pada tahun hadapan. Berikut merupakan rajah pembayaran pelan tidak termasuk langganan pasca bayar.

Melalui pelan pasca bayar yang ditawarkan, MaxisONE Plan 128 (RM128/sebulan) menawarkan panggilan dan SMS tanpa had serta qouta tambahan sebanyak 10GB manakala MaxisONE Plan 158 dan 188 hadir bersama qouta 15GB dan 20GB.

Berikut merupakan pelan Maxis One Plan buat iPhone SE:

iValue Simple – RM1,749
iValue 1 – RM1,365
iValue 2 – RM1,200
iValue 3 – RM915

iValue Simple – RM2,174
iValue 1 – RM1,790
iValue 2 – RM1,625
iValue 3 – RM1,340

MaxisONE 128 – RM895
MaxisONE 158 – RM895
MaxisONE 188 – RM895
iValue 1 – RM1,065
iValue 2 – RM735
iValue 3 – RM165

MaxisONE 128 – RM1,320
MaxisONE 158 – RM1,320
MaxisONE 188 – RM1,320
iValue 1 – RM1,490
iValue 2 – RM1,160
iValue 3 – RM590

Anda boleh membuat tempahan melalui online seawal hari ini dan dijangka iPhone SE akan tiba seawal minggu depan, 13 Mei 2016. Untuk makluman lanjut, anda boleh layari laman Maxis iPhone SE.


Selepas Pulau Boracay, Kini Maya Bay Pula Bakal Ditutup Buat Sementara

Pulau Maya Bay di Thailand yang dikenali melalui filem ‘The Beach’ lakonan Leonardo DiCaprio pula bakal ditutup sementara selama 4 bulan bermula 1 Jun ini. Kepada anda yang merancang untuk melawat ke Pulau Maya Bay, lebih baik anda cari lokasi lain sementara menunggu pembukaan semula pulau ini.

Menurut kenyataan pengarah Taman Negara Mu Kho Phi Phi, Maya Bay akan ditutup untuk usaha membaik pulih dan memulihara terumbu karang yang rosak dan hampir musnah akibat aktiviti pelancongan yang dijalankan di pulau itu. Tambahnya pula semua jenis aktiviti pelancongan akan dihentikan bermula Jun nanti dan hanya akan dibuka untuk tujuan kajian ilmiah. Pelancong hanya akan dibenarkan untuk mengambil gambar dari luar kawasan pantai.

Hanya 2000 orang pelancong sehari akan dibenarkan untuk memasuki Maya Bay selepas pembukaan semula pulau itu nanti. Tambah beliau lagi semua langkah ini diambil untuk memastikan ekosistem di pulau tersebut terus terpelihara.


Maya Bay Masih Ditutup Untuk Pelancong

Umum mengetahui mengenai penutupan Maya Bay, Thailand akibat perubahan drastik ekosistem yang diakibatkan oleh aktiviti pelancongan dan akan dibuka semula dalam waktu terdekat.

Namun pengumuman terbaharu dari pihak pengurusan Maya Bay memberitahu bahawa pusat pelancongan itu akan terus ditutup sehingga keadaan ekosistem kembali seperti sedia kala. Langkah drastik ini terpaksa diambil oleh pihak pengurusan berikutan dengan kerosakan serius dalam ekosistem.

Tiada tarikh yang ditetapkan untuk pembukaan semula Maya Bay kerana pihak pengurusan menjangkakan bahawa mereka memerlukan masa yang agak panjang untuk merawat dan menanam semula batu karang dan hutan baharu. Difahamkan hampir 1,000 batu karang baharu ditanam di situ sepanjang tempoh rawatan semula pusat pelancongan terkenal itu.


Maya Karin Bakal Membintangi Filem Hollywood

Maya Karin meluahkan rasa terujanya membintangi sebuah filem Hollywood berjudul ‘Alone’ dibawah arahan Johnny Martin. Maya meluahkan rasa semangatnya untuk menimba pengalaman dan ilmu baharu bekerjasama dengan tenaga luar menerusi satu babak penting dalam filem tersebut.

Dalam filem ini, Maya akan memegang watak seorang saintis dari Malaysia bernama Dr. Zulaikha.

My amazing wardrobe and make up team. Tq so much @michaeljamesbeauty and @2undercovertourists for making me feel so welcome and loved!! 💋 U really helped make my first job here so much easier! Swipe #LA #losangeles #hollywood

A post shared by  Maya Karin (@maya_karin) on Jul 12, 2019 at 9:41pm PDT

Lebih membanggakan lagi, beliau dipilih sendiri oleh eksekutif Hollywood Innovation Group tanpa perlu menghadiri sesi temuduga.

Beliau percaya kemunculan kecil ini merupakan langkah pertama dirinya untuk melebarkan sayap di persada antarabangsa, lebih-lebih lagi beliau menemui ramai pengarah sepanjang minggu ini. Turut membintangi filem tersebut ialah Donald Sutherland dan Tyler Posey.

Hero of the movie Tyler Posey.. #LA #losangeles #hollywood

A post shared by  Maya Karin (@maya_karin) on Jul 13, 2019 at 2:37pm PDT

Maya percaya penglibatan dirinya di Los Angeles kini membuka peluang bukan sahaja kepada dirinya tetapi juga memperkenalkan Malaysia sebagai hab perlancongan di mata dunia.

Menurut pengarah sendiri, beliau melihat potensi Maya untuk berjaya melakar nama di sana berdasarkan kesungguhannya walaupun menerima skrip hanya dua hari sebelum penggambaran bermula.


Maya Karin Cabar Anwar Ibrahim Jawab Isu Kontroversi Dalam ‘Hot Ones’

Hot Ones merupakan satu rancangan talk show baharu di iFlix di mana rancangan ini bakal memilih individu yang berpengaruh di Malaysia bagi membincangkan topik hangat dengan cara berbeza. Untuk setiap soalan yang ditanya, tetamu dikehendaki menjawab soalan dan merasa pelbagai tahap kepedasan sos yang ada di atas meja.

Lebih menarik, Datuk Seri Anwar Ibrahim telah dipilih untuk menjadi tetamu pertama untuk siri ini. Maya Karin selaku pengacara telah bertanya beberapa soalan panas kepada Datuk Seri Anwar Ibrahim berkaitan isu semasa dan karier politiknya dalam rancangan Hot Ones.

Siapa kata sos ni tak pedas? Tengok Datuk Seri Anwar Ibrahim bergelut nak tahan pedas. 🔥Saksikan #DSAI sebagai tetamu istimewa #HotOnesMalaysia di https://t.co/KzpADeJsIl.#HotOnes #MalaysiaBaharu pic.twitter.com/bqpY7lkPZL

— iflix Malaysia (@iflixMY) May 10, 2019

Seperti yang rakyat Malaysia sedia maklum, Datuk Seri Anwar Ibrahim telah ditahan sebagai tahanan politik melebihi tiga kali dan turut dipenjarakan untuk beberapa kali. Namun, Datuk Seri tidak pernah berputus asa dalam perjuangan politik beliau dan terus bangkit membantu kerajaan ‘Malaysia Baru’ untuk kesejahteraan rakyat jelata.

Antara soalan yang diajukan Maya Karin kepada Anwar adalah, “Adakah berbaloi perjuangan politik beliau setelah menanggung sengsara dan dipenjarakan selama ini?”

Datuk Seri Anwar telah menjelaskan bahawa ianya sangat berbaloi sekiranya seseorang itu mempunyai keyakinan yang kuat dan bersedia untuk mengambil risiko dalam usaha memberikan perubahan yang baru untuk negara tercinta daripada mereka yang menyalahgunakan kuasa.

Seterusnya, Maya Karin turut bertanya kepada Dato’ Seri, “Bagaimana beliau begitu yakin bahawa untuk Pilihan Raya Umum 2018 lalu,  parti politik yang diwakili beliau dan Tun Dr Mahathir akan menang dan membawa perubahan kepada negara Malaysia?”

Keyakinan untuk kemenangan pada kali ini adalah kerana beliau telah melihat purata dasar tahun 2013 dengan 50 peratus sokongan diberikan kepada parti Pakatan Harapan dan yakin bahawa Tun Dr Mahathir berjaya menambah lagi 23 peratus sokongan untuk memenangi pilihan raya pada tahun 2018.

Bukan #sate je pedas🔥, jawapan @anwaribrahim lagi pedas🔥. Saksikan Datuk Seri Anwar Ibrahim sebagai tetamu istimewa #HotOnesMalaysia di https://t.co/KzpADf146V#HotOnes #DSAI #MalaysiaBaharu pic.twitter.com/b8pGIboC8I

Antara soalan nakal Maya Karin untuk Datuk Seri Anwar adalah sama ada beliau tahu tentang beg Birkin dan tentang kapal Equanimity. “Saya tahu hanya orang seperti Jho Low yang mampu membeli kapal ini,” jawab Datuk Seri Anwar secara sinis.

Maya dan Datuk Seri Anwar turut membincangkan tentang ketirisan wang daripada akaun 1MDB yang menyebabkan nama Malaysia terkenal di seluruh dunia untuk perkara yang tidak sepatutnya berlaku. Anwar turut menambah jika negara masih di bawah pemerintahan Dato’ Sri Najib Razak, skandal 1MDB pasti akan diteruskan dan dilindungi oleh kerajaan.

Saksikan temubual penuh antara Maya Karin dan Datuk Seri Anwar Ibrahim di aplikasi iflix, dan anda dengar sendiri pandangan Anwar Ibrahim dalam pelbagai perkara termasuklah bagaimana beliau membuang sentimen peribadi dan memilih jalan untuk menyelamatkan negara. Steady tahan pedas, Datuk Seri.

kinda savage right there mr anwar pic.twitter.com/vwmiBD5j3t

— ookamir1n | gotta go “fast” (@ookamir1n) May 9, 2019


Mayat Ditemui Di Kawasan Pencarian Gadis Ireland, Nora Anne Yang Hilang

Polis sebentar tadi mengesahkan pasukan Mencari dan Menyelamat (SAR) remaja perempuan warga Ireland, Nora Anne Quoirin, 15, yang hilang sejak 4 Ogos lalu telah menemui satu mayat di lokasi pencarian.

Pihak polis menerima panggilan sekitar 1.57 petang tadi daripada seorang individu yang menemui mayat kira-kira 2km dari lokasi remaja berkenaan dilaporkan hilang. Bagaimanapun identiti mayat berkenaan masih belum dikenal pasti.

Lucie Blackman Trust, badan bukan kerajaan (NGO) berpangkalan di Britain menggesa masyarakat untuk tidak tergesa-gesa membuat andaian bahawa mayat wanita yang dijumpai tersebut adalah milik remaja Ireland berkenaan.

Mayat berkenaan disifatkan sebagai seorang perempuan yang berkulit putih. Siasatan kini sedang dijalankan untuk mengesahkan identiti mayat yang ditemui.


‘Mayat’ Ini Hidup Semula Setelah Dimasukkan Ke Dalam Peti Sejuk Selama 7 jam

Seorang lelaki yang bernama Siresh Kumar disahkan mati oleh doktor selepas dia terlibat dengan kemalangan akibat daripada dilanggar oleh sebuah motosikal di Moradabad, India. Namun apa yang mengejutkan adalah selepas menghabiskan sekurang-kurangnya tujuh jam di dalam peti sejuk bilik mayat, Kumar didapati masih hidup.

Kata ketua pegawai perubatan, Dr. Shiv Singh, pihak perubatan kecemasan sudah memeriksa Kumar beberapa kali dan mengesahkan bahawa dia sudah tidak bernyawa selepas tiada degupan jantung. Pada jam 4.30 pagi, mayat Kumar dipindahkan ke bilik mayat dan disimpan di dalam peti sejuk untuk tempoh sekurang-kurangnya tujuh jam.

Keesokan harinya, ahli keluarga Kumar tiba di bilik mayat bersama polis dengan tujuan untuk mengenal pasti mayat dan menandatangani beberapa dokumen bagi persetujuan bedah siasat. Kakak ipar Kumar, Madhubala Gautam, bersama empat ahli keluarga, masuk ke bilik mayat dengan rasa sayu. Tetapi apabila Gautaum menyentuh Kumar, dia terkejut kerana terdapat tanda-tanda bahawa adik iparnya masih hidup.

Sebuah video yang dikongsi di media sosial menunjukkan Kumar sedang diperiksa oleh doktor dan dibawa dari bilik mayat menggunakan pengusung. Kumar kini koma dan sedang menjalani rawatan di sebuah hospital di bandar Meerut.

Man who was declared dead after an accident and was kept inside the freezer of the mortuary turned out to be alive while filing 'panchnaama' before sending the body for autopsy. Incident reported from UP'S Moradabad. Video credit: @ShariqTv9 pic.twitter.com/UnmUdoGR9P

— Kanwardeep singh (@KanwardeepsTOI) November 20, 2021

“Srikesh Kumar mendapat sokongan ventilator dan keadaannya masih kritikal kerana terdapat darah beku di otak. Doktor kini meneliti keadaannya dan mahu memastikan dia selamat daripada sebarang jangkitan luar,” lapor Times of India.

Bagi kakitangan perubatan yang menyambut Kumar sejurus selepas kemalangan menyebut bahawa kejadian itu adalah satu ‘keajaiban’. Namun bagi keluarga Kumar, mereka berang dengan sikap cuai pihak hospital sambil menambah bahawa Kumar boleh mati jika dibiarkan lama di dalam peti sejuk. Keluarga Kumar kini sudahpun menfailkan aduan kecuaian dan pihak hospital bakal disiasat terhadap dakwaan tersebut.

Mayat mangsa COVID-19 di India mula membusuk, terbiar di tepi sungai. Untuk bacaan lanjut, klik pautan di bawah.

Mayat Mangsa COVID-19 Di India Mula Membusuk, Terbiar Di Tepi Sungai

Bagaimana Perbalahan Antara Muslim Dan Hindu Boleh Tercetus Di India Ketika Ini?

Saintis Dakwa Cara Hidup Yang Kotor Buat Rakyat India Kebal Daripada COVID-19


Mayat Lelaki Dengan Kesan Kelar Ditemui Di Jalan Bangsar

Beberapa portal media arus perdana hari ini melaporkan penemuan mayat seorang lelaki berusia 30-an dipercayai dibunuh dengan kesan kelar di Jalan Bangsar, Kuala Lumpur pada pagi tadi.

Menurut laporan Harian Metro, laporan mengenai kejadian berkenaan diterima pihak polis pada jam 5.38 pagi tadi sebelum DBKL memaklumkan penutupan jalan yang menjadi lokasi kejadian itu pada jam 7.20 pagi tadi.

Jalan Bangsar : Penutupan jalan di Jalan Bangsar dari arah KL Sentral menghala ke Abdullah Hukum. 1 kes jenayah di lokasi. Kawalan Polis Trafik di lokasi. Dalam proses menunggu pihak Forensik sampai. #itisdbkl #dbkl2u #kltu pic.twitter.com/YYte4h6iFC

— ITIS DBKL (@ITIS_TRAFIK) November 18, 2020

Setibanya polis di lokasi kejadian, mangsa bagaimanapun didapati sudah meninggal dunia dan difahamkan ditemui dalam keadaan mengerikan dengan kesan kelar di leher dan tanpa sebarang pengenalan diri.

Siasatan susulan oleh pasukan forensik kemudiannya menurut Ketua Polis Daerah Brickfields Asisten Komisioner Zairulnizam Mohd [email protected] pula menemui kesan kecederaan di beberapa bahagian badan mangsa.

“Siasatan lanjut berhubung kejadian kini sedang dijalankan, polis juga sedang mengesan keluarga atau waris mangsa.

“Orang ramai yang mempunyai maklumat berhubung mangsa boleh menyalurkan kepada polis,” katanya kepada seperti dipetik Harian Metro.

Mayat mangsa kini dilaporkan telah dibawa ke Pusat Perubatan Universiti Malaya (PPUM) untuk proses bedah siasat dan kes berkenaan akan disiasat mengikut Seksyen 302 Kanun Keseksaan.

Baca juga perkembangan semasa dalam negara yang pernah kami kongsikan sebelum ini melalui pautan di bawah.

Bekalan Petrol Dilaporkan Bercampur Air, 20 Kenderaan Tersadai Selepas Isi Minyak

Lori Kurier Dipercayai Hantar Barangan Promosi 11.11 Hangus Terbakar

Daripada RM18 Ke RM27 Dalam Masa Seminggu, Peningkatan Mendadak Harga Bawang Buat Netizen Terkejut


Mayat Mangsa COVID-19 Di India Mula Membusuk, Terbiar Di Tepi Sungai

Kerajaan India telah mengeluarkan arahan melarang rakyat India daripada membuang mayat mangsa COVID-19 di Sungai Gangga yang dianggap suci. Sementara itu, penduduk kampung didesak oleh pihak berkuasa agar mencari cara lain untuk menguburkan mayat keluarga mereka yang meninggal dunia akibat kesan COVID-19 yang menggila di sana.

Perkara ini terjadi disebabkan sebahagian hospital swasta di India kini telah mengenakan bayaran yang tinggi kepada ahli keluarga mangsa COVID-19 jika mereka mahu menuntut mayat waris mereka yang meninggal di hospital terbabit.

Tambahan daripada itu, akibat daripada kekurangan kayu untuk pembakaran mayat serta kenaikan kos pengebumian. Rakyat India mengambil jalan pantas dengan membuang mayat ahli keluarga mereka yang meninggal dunia akibat wabak COVID-19 di sungai.

Difahamkan kini puluhan mayat ditemui di pinggir sungai Gangga telah membusuk. Puluhan mayat dibiarkan terdampar dalam situasi mendesak yang melanda India akibat daripada serangan gelombang kedua wabak COVID-19 di sana.

Pihak polis juga difahamkan telah diberi arahan agar mengawal penduduk di India agar tidak membuang mayat ahli keluarga mereka di sungai. Pihak berkuasa di sana menggunakan pembesar suara untuk memohon penduduk kampung agar tidak lagi menguburkan mayat ahli keluarga mereka dengan cara begitu.

Kini sebahagian besar negeri di India berada dalam perintah kawalan pergerakan dan bagi mereka yang melanggar aturan ini akan dipukul oleh pihak berkuasa. Perintah ini hadir bagi menyekat pergerakan rakyat India dengan tujuan untuk membendung wabak COVID-19 di sana.

Perintah kawalan pergerakan yang dikuatkuasakan di India melarang rakyat mereka untuk keluar dari tengah hari sehingga jam 5 pagi. Perubahan ini bermaksud penduduk India hanya dibenarkan keluar selama tujuh jam.

Kos kebumi mangsa COVID-19 mahal, keluarga di India pilih buang mayat di sungai. Klik pautan di bawah untuk membaca.

Kos Kebumi Mangsa COVID-19 Mahal, Keluarga Di India Pilih Buang Mayat Di Sungai


Maybank Akan Hentikan Notifikasi SMS Untuk Transaksi Kad Debit Bermula 3 Disember 2020

Seringkali apabila anda membuat transaksi melalui kad debit, anda pastinya akan menerima notifikasi SMS pada telefon pintar anda memaklumkan jumlah pengeluaran daripada kad debit.

Dalam pada itu, bermula 3 Disember ini, Maybank dilaporkan bakal menghentikan notifikasi SMS buat para pengguna. Sebaliknya para pengguna perlu menggunakan aplikasi keluaran Maybank untuk terus menerima notifikasi daripada aplikasi.

Maybank turut mengingatkan pengguna untuk mengaktifkan penerimaan tetapan notifikasi aplikasi berkenaan untuk terus menerima notifikasi setiap kali perbelanjaan melalui kad debit dibuat. Aplikasi Maybank MAE turut sedia untuk dimuat turun melalui iOS dan juga Android.

Ketahui juga lima cara menyimpan wang dengan efek dan mudah khas buat anak muda untuk mencapai financial goals.

5 Cara Menyimpan Wang Dengan Efektif Dan Mudah Khas Buat Anak Muda

Maybank Perkenal Platform Penghantaran Makanan Bantu Peniaga Terjejas PKP


10 Sebab Kenapa Jangka Hayat Lelaki Lebih Pendek Berbanding Wanita

Terdapat 49 orang paling tua dalam dunia, dan daripada jumlah itu, cuma 2 daripadanya adalah lelaki. Mungkin anda katakan ia hanyalah kebetulan, tetapi terdapat kajian saintifik yang membuktikan fenomena ini. Salah satu sebabnya ialah, lelaki lebih “gung-ho” menjalani kehidupan.

7 sebab kenapa jangka hayat lelaki lebih pendek berbanding wanita:

BACA: Kisah Akhir Hayat Seorang Perokok Tegar Ini Bakal Buat Anda Terkedu. Menginsafkan

4. Boleh diharap untuk membaiki barangan

BACA Lagi: Ilustrasi Ini Menunjukkan Betapa Pendeknya Jangka Hayat Hidup Kita

LIKE dan FOLLOW Vocket di Facebook serta Instagram


7 Tip Persediaan Menjadi Suami Ini Khas Buat Lelaki Bujang

Nota Editor: Tip ini ditulis berdasarkan pengalaman dan pemerhatian Tuan Dr Muhamad Syahrul Fitri Zawawi, seorang pensyarah yang berkahwin di usia muda. Dengan izin, Tuan Dr Muhamad Syahrul Fitri Zawawi, kami Vocket menerbitkan semula perkongsian pengalaman beliau buat bacaan Tuan Puan. Kami telah mengubahsuai pos asal (ejaan, format dll tanpa mengubah maksud) bagi menepati standard penerbitan Vocket dan gambar-gambar sekadar hiasan. Semoga bermanfaat.

TIPS PERSEDIAAN MENJADI SUAMI KHAS BUAT ORANG LELAKI BUJANG

Selalu kita baca penulisan tentang tips persediaan menjadi suami berkaitan ilmu agama, aspek pekerjaan dan kewangan, persediaan emosi dan teknik memahami tabiat wanita, harta benda dan sebagainya. I am no expert in that. Cuma terniat nak share tentang 7 little things yang ramai orang mungkin kurang aware tentang kepentingannya.

“Aku tengok kamu ini tak buat itu dan ini, kenapa?”
“Nanti apabila dah nikah, aku buatlah!”
“Masa bujang Ibu yang buatkan. Masa dah nikah, isteri yang buatkan. Senangnya hidup kau?”

1) Pinggan Mangkuk Sudu Garfu Periuk Belanga

Jangan pandang remeh kepada tabiat mudah “apabila selesai guna pinggan/mangkuk/sudu/garpu/gelas, cuci segera” kerana impaknya sangat besar. Saya lihat rata-rata orang bujang selalu guna piring letak kuih, apabila dah selesai guna ditinggalkan di atas meja makan. Ada juga yang guna pinggan mangkuk dan sebagainya, ditinggalkan di sinki. Apabila dah bertimbun banyak, barulah membebel housemates mana yang tak basuh pinggan.

Ada satu jenis lagi suka guna sudu atau pisau untuk ambil jem atau Nutella, sapu pada roti. Selepas guna, sudu atau pisau tadi diletakkan atas botol/penutup jem tadi. Alasannya, ada orang lain nak guna selepas tu. Nak dijadikan cerita, orang lain akan gunakan sudu yang lain. Hasilnya sudu/pisau tadi diletakkan di sinki dan sudu/pisau baru akan ditinggalkan di atas penutup/botol sekali lagi.

Semuanya akan jadi mudah jika kita amalkan untuk cuci semua yang kita guna sendiri selepas kita gunakan. Bukannya susah pun.

Sebelum nikah, Ibu yang masakkan. Atau ada segelintir orang bujang, suka makan di luar sahaja. Katanya, tak perlu belajar memasak sebab selepas nikah, isteri yang akan memasak. Itu kalau kamu dapat isteri yang pandai memasak. Kalau dapat isteri yang tak pandai memasak?

Ringkas sahaja. Belajarlah memasak. Tidak perlu belajar memasak sehingga mampu menjadi seorang chef atau masterchef pun. Belajarlah sekadar keperluan. Masak satu jenis lauk berkuah yang mudah. Contohnya kari ayam, atau sup ayam, atau ayam masak kicap. Kalau malas sangat, ayam goreng. Menu wajib adalah memasak nasi. Ya, nasi putih. Tahu sukatan air dan semuanya.

Apabila dah nikah nanti, boleh tolong sediakan makanan (sedikit kalau tak banyak) semasa isteri sakit atau isteri busy menjaga anak-anak. Sama ada sedap atau tak sedap, itu hal kedua. Perkara pertama adalah tahu memasak. Banyak bezanya seorang suami yang mampu tolong isteri menyediakan makanan dengan suami yang hanya tahu makan sahaja.

It is always a bonus la kalau tahu masak macam-macam. Tak rugi pun belajar. Boleh guna skill memasak untuk pikat hati isteri, bahkan juga hati ibu mertua. Kan sweet!

Semasa bujang ini, belajarlah untuk makan banyak jenis dan rasa makanan. Bukanlah semua jenis, tetapi pelbagaikan dan banyakkan jenis dan rasa makanan yang kita makan. Ditegaskan di sini, JENIS dan RASA.

“Jenis” merujuk kepada kepelbagaian. Mana tahu nanti suami tekak Melayu bernikah dengan isteri tekak western. Asyik makan spageti hari-hari. Suami telanlah for few days. Selepas tu, pandai-pandailah.

Ingat! Bukan semua lelaki bernikah dengan isteri yang pandai memasak. Ada orang perempuan yang hanya belajar memasak selepas nikah. Jadi masakannya rasa macam …… (put your own words la ye).

Jadi ada bagusnya orang lelaki kalau belajar telan apa sahaja rasa makanan sementara bujang ni. Belajar untuk tidak terlalu memilih. Tawar ke, masin ke, manis ke, telan sahaja for the first few days. Jangan tak makan pula, nanti kebulur. Paling penting, kena jaga hati isteri. Makan je untuk jaga hati! Selepas beberapa lama tu, pandai-pandailah nak cari alasan untuk makan luar atau minta isteri belajar memasak.

Semasa bujang, cuci baju sekali seminggu. OK je! Tetapi kena mulakan tabiat kumpulkan baju kotor dalam bakul khas. Selepas cuci, jemur sendiri. Selepas kering dan angkat dari jemuran, pastikan pakaian siap cuci tadi diletakkan di tempat yang sepatutnya.

Saya pernah lihat rakan-rakan bujang letakkan bakul penuh berisi pakaian di ruang tamu rumah. Sangat menyakitkan mata apabila tetamu datang dan sebagainya.

Letakkanlah bakul itu di tempat yang bukan tempat berkumpul. Dalam bilik ke, dalam almari ke, belakang pintu ke. Barulah rumah tampak kemas. Apabila dah nikah nanti, isteri pun senang hati sekiranya suaminya kemas dan membantu urusan laundry sebegini.

Yes, tempat tidur. Selalunya orang akan sebut tentang kemaskan katil selepas bangun daripada tidur. Saya tak mahu ulas poin itu. Saya ingin tekankan di sini tentang kepentingan untuk kita usaha untuk tidur di tempat sepatutnya.

Belajarlah tidur di tempat yang proper. Sama ada katil, sofa dll. Bukan tidur ikut suka mata lelap di mana-mana sahaja. Bukanlah salah, tetapi better jika mampu organize. Apabila dah nikah dan setiap malam main tidur je di ruang tamu atau meja study (kerana terbiasa tidur di mana-mana sahaja semasa bujang), do you expect your wife to be sleeping alone on the bed? Atau nak expect isteri ‘usung’ atau ‘angkut’ suami dari ruang tamu dibawa tidur di bilik ke?

6) Pulangkan Barang Yang Diambil Ke Tempat Asalnya

“Siapa pula yang nak guna pengetip kuku untuk makan nasi lemak ni?”
“Kau buat lawak ke apa?”
“Dah tu. Kalau dah tahu tak betul, kenapa selepas guna kau tinggalkan pengetip kuku ni di atas meja makan? Letakkanlah atas rak ni, bukannya jauh pun. Sebelah meja makan ni je pun.”

Itu kisah housemate lelaki yang komplen pasal orang lelaki lain. Cuba bayangkan kalau 10 kali sehari si isteri ‘bercakap’ dengan suami tentang ini. Boleh terbakar telinga.

“Ayang, mana kasut abang? Ayang letak mana?”
“Ada tu, ayang letak kat meja makan.”
“Kenapa letak kat meja makan pula?”
“Tadi Ayang lapkan. Lupa pula nak return to its place,” apabila isteri salah letak barang, suami naik angin marah.
“Ok lah! Abang nak keluar dah ni, nak pergi kerja. Mana kunci kereta? Tak ada pun di tempat letak kunci kereta ni.”
“Ada tu. Atas meja makan. Abang letak atas meja malam semalam masa balik rumah.”
“Lain kali dah tahu Abang salah letak, tolonglah letak balik,” selalu suami salahkan isteri sedangkan suami yang malas nak letak balik barang di tempat asal. Fuh! Macam drama di TV pula scene ni. Heheh.

Dah memang kerja isteri memastikan barang rumah sentiasa teratur. Kalau barang di rumah tidak teratur, kita juga yang marah. Tapi kalau kedua-duanya mengamalkan sikap bertanggungjawab, kehidupan akan jadi lebih mudah.

Cuba bayangkan apabila dah beranak-pinak nanti. Lagilah banyak barang kena organize. Di mana barang keperluan bayi, barang ayah, barang ibu, barang itu barang ini. Takkan nak suruh orang gaji organize semuanya?

7) Kemas And Tidying Things Up As You Go

Ini isu penting. Bak kata orang, “Sikit-sikit lama-lama jadi bukit.” Bukan bab menabung je jadi begitu. Bab mess atau sampah dalam rumah pun boleh jadi begitu. Selepas siap memasak, kita biarkan dapur tak dikemaskan. Selepas guna toilet, kita biarkan kesan ubat gigi yang terkena pada dinding. Selepas guna sudu, kita biarkan kotor dan ditingggalkan atas meja makan. Selepas baca buku, kita biarkan di atas lantai. Selepas tetamu pulang, kita biarkan jag air di sinki supaya housemates lain tolong cucikan.

Cuba bayangkan selepas nikah nanti. Anak sepahkan toys, kita kata kejap lagi kita kemas. Selepas suami gunakan tisu untuk lap meja, dibiarkan tepi meja. Selepas isteri memasak, dibiarkan perkakas memasak di sinki. Sikit-sikit lama-lama jadi bukit. Dah bertimbun segala ke-tidak-kemas-an, makin bertimbunlah kerja mengemas yang kita nak kena buat.

Kemas as you go. Sikit-sikit. Barulah tak penat. Barulah tak kelam kabut.

Semasa bujang, itu dan ini tidak dihiraukan sangat oleh si lelaki bujang ini. Katanya, selepas nikah nanti dia akan berubah. Atau pun lebih teruk, isteri akan buatkan semuanya. Alasannya, isteri sayangkan kita maka isteri akan sanggup buatkan semuanya.

Tidak semudah itu. Isteri kita tetap manusia kan. Ibu kita yang sangaaaaat sayangkan kita pun komplen kalau kita silap itu silap ini. Apatah lagi si isteri. Sama-sama bantulah.

Mungkin ada yang menggunakan alasan “Ada 10 orang yang tinggal di rumah bujang saya. Ramai. Tak boleh nak nampak kemas.” Not exactly. Ramai atau tak ramai, takkan jadi isu jika semua orang bertanggungjawab. Kalau ramai tak ramai jadi isu, dah nikah nanti tak perlulah tambah ahli keluarga (ie anak) supaya rumah sentiasa kemas? Cuba fikirkan.

Perubahan ini tidak berlaku dalam sekelip mata. Bukan hari ini selesai akad nikah, maka sekaligus kita jadi suami yang bertanggungjawab dan pandai menguruskan segalanya. Tidak! Tidak sama sekali.

Cuba buat sikit-sikit. Usahakan perlahan-lahan. BERMULA SEKARANG SEMASA BUJANG.

Leceh kan nak buat semua ni? Tak apa. Dapat pahala! Niat nak improve dah dapat pahala. Usaha nak improve dapat pahala. Buat improvement lagilah dapat pahala.

LIKE dan FOLLOW Vocket di Facebook serta Instagram


Aplikasi Maybank Bakal Implementasi Sistem Secure2u Buat Semua Pengguna

Sekiranya sebelum ini aplikasi Maybank ada mengeluarkan pilihan sama anda berminat untuk menggunakan sistem sekuriti Secure2u mahupun mendapatkan nombor TAC melalui SMS, nampaknya pilihan ini bakal tidak lagi ditawarkan kelak.

Difahamkan penawaran Secure2u bakal membolehkan pengguna membuatkan transaksi dengan lebih pantas dan selamat berbanding penawaran nombor TAC melalui SMS.

Maybank2u juga bakal mengimplementasi Secure2u ini kepada semua transaksi melibatkan Instant Transfer, Interbank Giro Transfer, pembayaran bil serta pelbagai pembayaran atas talian.

Pihak Maybank2u mengesahkan sistem sekuriti ini bakal diimplementasi kepada semua pengguna bermula 22 Januari 2019 ini. Sekiranya anda yang sudah terbiasa dengan mendapatkan pengesahan membuat transaksi melalui nombor TAC, mungkin anda membiasakan diri dengan sistem Secure2u ini.


Maybank Bakal Kenakan Caj Tambahan Untuk Pembayaran Pinjaman Di Kaunter

Caj tambahan akan dikenakan kepada pelanggan yang membuat pembayaran secara tunai di kaunter atau Smart Recycle Machine (SRM) dan Cheque Deposit Machine (CDM) bermula 1 Oktober ini.

Namun beberapa kategori pelanggan akan dikecualikan daripada caj tambahan ini seperti warga emas, orang kelainan upaya dan pelanggan yang tidak mempunyai akses akaun simpanan dan semasa Maybank.

Caj akan dikenakan berbeza mengikut jenis transaksi iaitu transaksi di kaunter sebanyak RM2.00 manakala transaksi melalui SRM dan CDM masing-masing sebanyak RM0.50 sahaja. Walaubagaimana pun, transaksi melalui Automated Teller Machines (ATM) tidak akan dikenakan sebarang caj tambahan.

Pengguna Maybank juga digalakkan untuk menjalankan transaksi melalui online banking Maybank2u untuk memudahkan urusan, menjimatkan masa sekaligus mengelakkan caj tambahan dikenakan untuk semua jenis pembayaran balik pinjaman.


Maybank Jadi Yang Pertama Tawar Cuti Bersalin Sehingga Setahun

Maybank mengumumkan tawaran cuti bersalin dilanjutkan sehingga 365 hari berkuat kuasa 1 Mac yang lalu kepada kakitangan wanita yang layak. Dasar baharu ini menjadikan Maybank sebagai institusi kewangan pertama di Malaysia menawarkan faedah tersebut.

Kakitangan yang layak dibolehkan menyambung cuti sehingga setahun dengan 90 hari cuti bersalin sedia ada bersama gaji penuh, tambahan tiga bulan lagi dengan separuh gaji, seterusnya enam bulan tanpa gaji.

Manfaat ini diumumkan sendiri oleh Ketua Pegawai Modal Insan Kumpulan Maybank, Nora Manaf pada sambutan Hari Wanita Antarabangsa di menara Maybank semalam.

“Dasar ini memberi peluang kakitangan wanita berdepan tuntutan sebagai ibu dan untuk bayi. Mereka perlu mengimbangi keperluan kerja dan kehidupan sebelum kembali ke pejabat dan melaksanakan peranan berkesan di tempat kerja,” katanya.

Beliau berkata, tempoh cuti bersalin yang dilanjutkan tidak akan menjejaskan rekod pekerjaan kakitangan, sebaliknya mereka akan turut mendapat perlindungan perubatan dan insurans mengikut gred ganjaran pekerjaan masing-masing.

Jelasnya lagi, polisi ini adalah sebahagian daripada pelbagai inisiatif Maybank untuk mewujudkan pengalaman tempat kerja yang menarik bagi kakitangan untuk berkembang maju dan memberi kekuatan mereka mengimbangi tuntutan kerja dengan kehidupan berjalan lancar.

Pengumuman ini keseluruhannya menerima respon yang sangat positif.


Maybank Masih Pertimbang Untuk Menyokong Ciri Pembayaran Google Pay

Sementara pengguna bank seperti CIMB, Hong Leong, HSBC dan Public Bank sudah boleh memanfaatkan ciri pembayaran Google Pay yang canggih di kedai-kedai yang menyokongnya. Maybank pula dilihat masih belum menyokong ciri pembayaran Google Pay itu.

Sudah pasti ramai tertanya-tanya bagaimana pula dengan pendirian Maybank sama ada mahu menawarkan ciri pembayaran Google Pay ini atau pun sebailknya dalam masa terdekat ini.

Berdasarkan perkongsian Amanz, wakil Maybank menyatakan bank tersebut sedang menilai kebarangkalian penawaran perkhidmatan Google pada masa kelak. Buat masa ini, pelanggan Maybank masih boleh menggunakan pembayaran digital menerusi MAE, Apple Pay dan Samsung Pay.

Sementara itu, pengguna Maybank yang menggunakan peranti Android perlu tunggu terlebih dahulu ciri pembayaran digital Google Pay untuk dipertimbangkan. Ramai juga yang terkejut kerana kebiasaannya Maybank paling ke hadapan menawarkan ciri canggih sebegini tetapi berbeza pula untuk kali ini.